c: text/html

text:
Okwenzeka Ehlabathini
ETshayina
Uqhawulo-mtshato eBeijing lunyuke nge-41 pesenti kwiinyanga ezisithoba zokuqala zonyaka ka-2013 xa uthelekisa nexesha elifanayo ngo-2012. Iingcali zithi oku kusenokuba kubangelwe kukuba ezinye izibini ezitshatileyo ziqhawula umtshato ngabom ukuze ziphephe ukuhlawula irhafu exhomileyo ye-20 pesenti xa umntu eye wathengisa indlu. Kaloku, urhulumente uyayehlisa intlawulo yerhafu kwizibini eziqhawule umtshato, xa zithengisa indlu yazo yesibini.
Ehlabathini
IZizwe Ezimanyeneyo ziye zavela necebo lokuba ingayigxotha ikati eziko into yokuba uninzi lwabantu lutye izinambuzane. Kwingxelo yazo yakutshanje ziye zathi izinambuzane ezityekayo zinesondlo yaye “zisenokuthatha indawo yenyama.” Noko ke, le ngxelo iyivelele nenkalo yokuba, “kwezinye iindawo ukutyiwa [kwezinambuzane] kuyenyanyeka.”
EKhanada
Iikliniki zokubelekisa zime nematha zixakwe yinto emaziyenze ngeemveku ezingekazalwa ezigcinwe emkhenkceni, ngenxa yokuduka “kwabaninizo.” Kuthiwa kwenye yezo kliniki kukho iimveku eziyi-1000 ezisemkhenkceni “ezingenabani.”
EIreland
AmaKatolika aseIreland ebekwazi ukukhetha phakathi kokutshatela ecaweni okanye kwamantyi. Kodwa ukususela ngo-2013 ayenako nokukhetha ukutshatiswa ngabantu abangakhonziyo. Iziko losasazo iReuters libhengeze ukuba “lintinge kakhulu inani labantu abangafuni ukutshatela ecaweni nakwamantyi,” kodwa befuna ukumanywa ngabatshatisi abangakhonziyo.

robotstxt: allowed

filter: keep


text:
Matshi 14-20
YOBHI 1-5
Ingoma 89 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“UYobhi Wahlala Enyanisekile Xa Wayevavanywa”: (imiz. 10)
Yob 1:8-11—USathana wakuthandabuza ukunyaniseka kukaYobhi (w11 5/15 17 ¶6-8; w09 4/15 3 ¶3-4)
Yob 2:2-5—USathana wathandabuza ukunyaniseka kwabo bonke abantu (w09 4/15 4 ¶6)
Ukwemba Ubuncwane ObuseBhayibhileni: (imiz. 8)
Yob 1:6; 2:1—Ngoobani ababevunyelwa ukuba beme phambi koYehova? (w06 3/15 13 ¶6)
Yob 4:7, 18, 19—UElifazi waqiqa njani phosakeleyo noYobhi? (w14 3/15 12 ¶3; w05 9/15 26 ¶4-5; w95 2/15 27 ¶5-6)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: Yob 4:1-21 (imiz. 4 nangaphantsi)
YIKHUTHALELE INTSIMI
Utyelelo Lokuqala: wp16.2 ngaphandle.—Beka isiseko sokubuyela. (imiz. 2 nangaphantsi)
Xa Ubuyela: wp16.2 ngaphandle.—Beka isiseko sokubuyela. (imiz. 4 nangaphantsi)
Isifundo SeBhayibhile: fg isifundo 2 ¶2-3 (imiz. 6 nangaphantsi)
INDLELA YOKUPHILA YAMAKRISTU
Ingoma 88
Melana Nengcinezelo Yoontanga!: (imiz. 15) Ingxubusho. Dlala ividiyo ekujw.org/xh ethi Melana Nengcinezelo Yoontanga! (Yiya kwindawo ethi IIMFUNDISO ZEBHAYIBHILE > ABAFIKISAYO.) Emva koko, buza le mibuzo ilandelayo: Ziziphi iingxaki abajamelana nazo abantwana esikolweni? Bangawusebenzisa njani umgaqo okwiEksodus 23:2? Ziziphi izinto ezine eziya kubanika amandla ukuze bangoyiki baze bahlale benyanisekile? Cela ulutsha lubalise amava alo amnandi.
ISifundo SeBhayibhile Sebandla: ia isahl. 11 ¶1-11 (imiz. 30)
Impinda Yeentlanganiso Elandelwa Ngamagqabantshintshi Eentlanganiso Zeveki Elandelayo (imiz. 3)
Ingoma 149 Nomthandazo


text:
Novemba 14-
20
INTSHUMAYELI 1–6
Ingoma 66 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“Konwabele Ukusebenza Kwakho Nzima”: (imiz. 10)
[Dlala ividiyo ethi Intshayelelo yeNtshumayeli.]
INt 3:12, 13—Ukonwabela umsebenzi sisipho esivela kuThixo (w15 2/1 4-6)
INt 4:6—Yiba nembono entle ngomsebenzi (w15 2/1 6 ¶3-5)
-
Ukwemba Ubuncwane ObuseBhayibhileni: (imiz. 8)
INt 2:10, 11—Yintoni eyafunyaniswa nguSolomon ngobutyebi? (w08 4/15 22 ¶9-10)
INt 3:16, 17—Simele sibujonge njani ububi beli hlabathi? (w06 11/1 14 ¶9)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: (imiz. 4 nangaphantsi) INt 1:1-18
YIKHUTHALELE INTSIMI
Utyelelo Lokuqala: (imiz. 2 nangaphantsi) wp16.6 ngaphandle—Shiya ikhadi le-JW.ORG.
Xa Ubuyela: (imiz. 4 nangaphantsi) wp16.6 ngaphandle—Funda isibhalo kwisixhobo se-elektroniki.
Isifundo SeBhayibhile: (imiz. 6 nangaphantsi) bh 22-23 ¶11-12—Memela umntu ezintlanganisweni.
INDLELA YOKUPHILA YAMAKRISTU
“Indlela Yokusebenzisa Incwadi Ethi Yintoni Esinokuyifunda EBhayibhileni?” (Le ncwadi ayikabikho ngesiXhosa): (imiz. 15) Ingxubusho. Emva koko, dlala ividiyo ebonisa indlela esiqhutywa ngayo isifundo kusetyenziswa iNyaniso 4 kwiphepha 115 lencwadi ethi Esinokukufunda EBhayibhileni.
ISifundo SeBhayibhile Sebandla: (imiz. 30) kr isahl. 4 ¶1-6, nebhokisi ethi “Intsingiselo Yegama LikaThixo”
Impinda Yeentlanganiso Elandelwa Ngamagqabantshintshi Eentlanganiso Zeveki Elandelayo (imiz. 3)
Ingoma 112 Nomthandazo


text:
Amanzi
Ngokwendalo yawo amanzi acwengile, yonke into esemanzini ibonakala ngobunjalo bayo. Esi sidalwa singamanzi senza iingxangxasi zemifula, amadwala, iilwandle kunye nemvula, asesona siseko simanzi eziphila ngaso imbumba yeekhemikhali zezinto zendalo eziphefumlayo, kanye nezona zinto ezisetyenziselwa zonke izinyibilikisi. Imolectyhuli enye yamanzi ine-oksijini enye nee-atom zehydrojini ezimbini, zizonke zithi zixhumane ngezixhumanisi ekuthiwa zii-covalent. Amanzi abubumanzi
Amanzi abobona bumanzi buxhaphakileyo apha emhlabeni. Ubuninzi bamanzi bungama-71% emhlabeni. Amanzi angangxengwanga nganto akanavumba, akanancasa, engenawo nombala. Amadwala, iilwandle kunye nemilambo zezinwe ngamanzi. Imvula ngamanzi aza avela emafini esibhakabhaka. Ukuba ke amanzi aye abanda kakhulu, (abe kwiqondo elingaphantsi kwe-0), ayaqina abe ngumkhenkce. Imvula engamatye isenokuba ngumkhenkce okanye ibe liliqhwa xa iimeko zivuma. Ukuba ke amanzi aye ashushu kakhulu (mhlawumbi iqondo lobushushu bawo bubengaphezulu kwe-100), avele abile abe ngumophu ke ngoku. Abaluleke kakhulu amanzi ebomini. [2] Nangona kunjalo, kukho uphando oluthi kuya kuthi kubetha umnyaka ka-2025 bangaphezulu kwesiqingatha abantu abayakube benganamanzi ngokwaneleyo apha emhlabeni. [3]
Amanzi abubumanzi ngendalo. Amanzi akuphela kwento apha emhlabeni ephila ngobunjalo bayo ikwiimo ezintathu. Zingaphezulu kwama-40 izinto ezaziwa ngabantu nezinomahluko ezenzeka emanzini.[4][5] Xa amanzi esiba ngumkhenkce, ayanda ngee-% ezi-9.[6][7][8] Oku kwanda kungadala uqhekeko lwemibhobho xa kunokwenzeka laa manzi abengumkhenkce esengaphakathi kuloo mibhobho.
Umsebenzi wamanzi[tshintsha | edit source]
Izityalo nditsho nezilwanyana zimanzi ubukhulu becala apha ngaphakathi emizimbeni, kunjalo nje kufuneka zombini ezi zidalwa zisele amanzi ukuze ziphile. Emanzini kulapho iityuwa zomzimba zisebenza khona, kunjalo eyonanto ininzi egazini ngamanzi. Igcina ubushushu bomzimba bukwizinga elifanayo ngokubila, kutsho kuphume ukungcola ngesikhumba somzimba. Amanzi anceda igazi ukuze lithwale izakha-mzimba ezisuka esiswini lizise kuwo onke amalungu omzimba, utsho udlamke uphile umzimba. Amanzi akwanceda igazi ukuba lithathe i-oksijin ekwimiphunga liyise kuwo onke amalungu omzimba. Amathe, anceda izilwanyana nabantu ukuze bakwazi ukwetyisa ukutya, angamanzi ubukhulu becala. Amanzi enza umchamo. Umchamo unceda kakhulu kuba ususa zonke iityuwa ezingafunekiyo emzimbeni. umzimba womntu unamanzi angama-60 nama-70 ee-%.
Enziwe ngantoni amanzi?[tshintsha | edit source]
Amanzi yinto enekhemikhali enefomyulayekhemikhali engu-H2O. Imoletyhuli yamanzi ine-oksijini kunye nee-athom ezimbini ezinxibelelene ngekhonkco elibizwa ngokuba zii-covalant bond. Amanzi alulwelo oluye lube kwiimo zokubanda okanye zobushushu obungaqondo-ngamaqondo, kodwa loo maqondo asoloko ehamba ngokwemeko zomhlaba, enye yezi meko yenza okokuba amanzi aqine abe ligaqa, sithi ke ngoko angumkhenkce. Aphinde kwawona laa manzi anyibilike abe ngumphunga (umphunga wamanzi). Amanzi asoloko eba ngamanzi xa ekufuphi kwiindawo ezinamanzi. Xa amanzi ephantsi kwento ebizwa ngokuba yi-nomenclature adla ngokuba likhonkco leekhemikhali. Ihadrojine monoksayidi ligama lobunzululwazi lamanzi, elingasetyenziswa kakhulu.
umthetho wamanzi,nengxaki zamanzi[tshintsha | edit source]
uqikelelo lwabantu abayihafu kumazwe aphucukileyo baye banenywe okuba namanzi aselwayo ngomnyaka wama-1970–2000 Water politics is politics affected by water and water resources. For this reason, water is a strategic resource in the globe and an important element in many political conflicts. It causes health impacts and damage to biodiversity.


text:
IBayoloji
'''I-Bayoloji''' yi''nzululwazi ngobomi bezinto eziphilayo nango-guqu-guquko lweempawu zofuzo oluthi lwenzeke ngokuhamba kwexesha kwisidalwa. Xa sithetha ngezinto eziphilayo ke sithetha ngezi zinto zilandelayo: izityalo, izilwanyana, iinkowane kunye nezinambuzane ezincinane kakhulu nezingenakubonwa ngamehlo ngaphandle kokuba ayancediswa ezifana ne''bacteria'' ezinje ngezi zijika ubisi lubengamasi kunye ne-''archaea'' ungathetha ngeyeast njengomnye umzekelo wezibacteria.
Abantu abayifunde nzulu ibiology kuthiwa zii''biologists''. IBiology iqwalasela indlela eziphila ngayo nekuqhutywa ngayo zizilwanyana nazo zonke ezinye izinto eziphilayo okanye eziphefumlayo apha emhlabeni. Ngamanye amazwi ibiology sisifundo ngobomi bemihla ngemihla obuphilwa siso sonke isidalwa esiphefumlayo apha emhlabeni. Ikwajonga iphonononge nembonakalo yazo. IBiology sisifundo esenziwa xa kuphandwa ngokubanzi ngendlela eziphathana neziphilisana ngayo ezi zinto xa zidibene nezinye, kwenzeka ntoni xa zikuloo environment zidibene kuyo ngexesha ezidibene ngalo. Yiminyaka engama-200 ibiology ifundwa njenge''science''. Phambi kokuba i''biology'' le ibe sisifundo ngokupheleleyo,kwaqalwa kwenziwa uphando olunzulu ngazo ezi zinto ziphilayo ziphaya endle nakuzo zonke iindawo eziphila zikuyo. I''Biology'' ifield iresearch eziqondene nayo ngqo. Ize kuphinde kuvele nama''sebe'' ophando ezingamahlumela kwalapha kwezi''fields''. Njengazo zonke ezinye izifundo iscience, ibiology isebenzisa indlela zokuphanda ezizizo. Oko kuthetha okokuba iibiologists mazibe zinako ukubonisa i-''evidence'' ngolwazi ezize nalo. kunjalo nje nezinye iibiologists zibenakho ukuyia loo i''dea'', zingqinelane okanye zingangqinelani kwaphela naloo idea yaloo biologistokanye ezo biologists. Lilonke i-idea yebiologist kufuneka iqale iphekwe kuqala ngabanye abaphandi abakuloo field ukuze ibe iyapasiswa, kuthiwe ngenene le idea yale biologist inyanisekile okanye ayinyanisekanga. Njengoko sele sitshilo, phambi kokuba i-''idea'' yomphandi ibe iyapasiswa, kufuneka yena ngokwakhe aqiniseke kuqala okokuba uphando alwenzayo ulwenza ngokwendlela ekuqhutywa ngayo i-science.
I''Biology'' izama ukuphendula imibuzo enje ngale: "Uyibona ngantoni le nto ukuba iyaphila? chaza iimpawu zayo." (esi ''study'' kuthiwa yi''comparative anatomy''); "Asebenza njani amalungu esiqu sayo?" (esi ke sona kuthiwa yi''physiology''); "Singazahlula njani izinto eziphilayo apha emhlabeni zibe ngamaqela-ngamaqela? Ngamanye amazwi, zimpawu zini ezinokukhokelela ekubeni sikwazi ukuzahlula ezi zinto ziphilayo ngokwamaqela azo kwezinye. Sitsho sikwazi ukwenza iclassification, okanye siyazi itaxonomy)yazo; "Iphila njani ukuze side sithi iyaphila le nto? Ngamanye amazwi, yintoni le yenziwa zezi zidalwa (izimbo zazo ezibonakalisa okokuba ziyaphila? Zenzeka njani u''kukhula kwazo'' "zisebenza njani ufuzo (ne''genetics'') ; "Ithini imbali yobomi?" okokutsho (i-palaeontology). Ithini i-''ecology?'' Ngamanye amazwi ziphila njani izinto eziphefumlayo kwi- ''environment'' ezikuyo? Yonke [[ibiology]] yale mihla siphila kuyo inikwe ifuthe yi-evolution nekuyiyo ephendula umbuzo othi: "Kwenzeke njani ukuba ihlabathi esiphila kulo libe linje ngokuba silibona namhlanje?"


text:
AKMENIJA, UABIkhadi engabonakaliyo
AKMENIJA, UAB
Abayili imisebenzi, Amandla kunye nezibonelelo zendalo, Construction, ireal estate, Ezite- design, Ezite- entanjeni +12
Ushicelelo
I-V 8:00-17:00
- AKMENIJA, UAB
Imephu
Umsebenzi udidi
Abayili imisebenzi, Amandla kunye nezibonelelo zendalo, Construction, ireal estate, Ezite- design, Ezite- entanjeni, Interior ideas, Ngezinyuko yangaphakathi, Stairs, Stone bakurholela, Stone processing, Stone products, Stone uhombiso, Stones yangaphandle, Ufakelo ezite-, Ukutyibilika, Ulonyathela, Yorhwebo impahla
Ikhowudi qr
vCard
Website
Igama site: Akmenija, natūralus akmuo, židiniai ir krosnelės, marmuras, granitas, akmens plokštės


text:
NGABA YADALWA?
Imisonto Yeembaza Zaselwandle
NJENGABO bonke oonokrwece, iimbaza zaselwandle zibambelela ematyeni, emithini nakwiinqanawa. Into ezahluke ngayo koonokrwece kukuba zona zibambelela ngemisonto ekuthiwa yibyssus threads. Nakuba le ndlela zibambelela ngayo izinceda zikwazi ukutya nokuhamba, le misonto ibonakala ithambe kakhulu ukuba ingakwazi ukumelana namaza. Iyinceda njani ke imbaza ingakhukuliseki?
Khawucinge ngoku: Iincam zemisonto yembaza zinecala eliqinileyo nelithambileyo. Abaphandi bafumanise ukuba le yeyona nto iyinceda ikwazi ukubambelela. Ngenxa yoko, le misonto iyakwazi ukumelana namaza ayisa ngapha nangapha.
UNjingalwazi uGuy Genin uthi iziphumo zolu phando “ziyamangalisa,” utsho esithi: “Loo mmangaliso ubangelwa yindlela ekrelekrele yokudibanisa incam eqinileyo nethambileyo.” Oososayensi bakholelwa ukuba nabantu bangakopa kwindlela esebenza ngayo le misonto xa besenza izakhiwo, bedibanisa imisipha namathambo naxa bengciba amanxeba emva kotyando. UNjingalwazi uJ HerbertWaite weYunivesithi yaseKhalifoniya uthi: “Ininzi gqitha into esinokuyifunda kwindalo ngokuncamathelisa izinto.”
Ucinga ntoni? Ngaba imisonto yeembaza zaselwandle yazivelela? Okanye yadalwa?


text:
Umoya Ungqinelana Nomoya Wethu
“Umoya lowo ngokwawo ungqinelana nomoya wethu ukuba singabantwana bakaThixo.”—ROMA 8:16.
IINGOMA: 109, 108
1-3. Ziziphi iziganeko ezabangela iPentekoste yaba lusuku olukhethekileyo, ibe zakuzalisekisa njani oko kwakuprofetiwe eZibhalweni? (Jonga umfanekiso osekuqaleni.)
KWAKUKUSASA ngeCawa eYerusalem. Le yayiyimini ekhethekileyo nebangel’ imincili. Abantu babebhiyozela iPentekoste, eyayingumsitho ongcwele ekuqaleni kwesivuno sengqolowa. Ngaloo ntsasa, umbingeleli omkhulu wenza imibingelelo njengesiqhelo etempileni. Kwathi ke malunga nentsimbi yesithoba wanikela ngezonka ezibini ezinegwele ezenziwe ngengqolowa yesivuno sokuqala okanye iintlahlela. Umbingeleli omkhulu wazinikela kuYehova ezo zonka njengomnikelo otshangatshangiswayo. KwakungePentekoste yonyaka ka-33.—Levitikus 23:15-20.
2 Nyaka ngamnye, kangangamakhulukhulu eminyaka, umbingeleli omkhulu wayesenza lo mnikelo utshangatshangiswayo. Lo mnikelo wawunento yokwenza nento ebaluleke kakhulu eyenzeka ngePentekoste yonyaka ka-33 kubafundi bakaYesu abayi-120 ababehlanganisene kwigumbi eliphezulu eYerusalem. (IZenzo 1:13-15) Umprofeti uYoweli wayeprofetile ngako oku kwiminyaka eyi-800 ngaphambili. (Yoweli 2:28-32; IZenzo 2:16-21) Yintoni le ibaluleke kangaka yenzekayo?
3 Funda iZenzo 2:2-4. NgePentekoste yonyaka ka-33, uThixo wawathambisa loo maKristu ngomoya wakhe oyingcwele. (IZenzo 1:8) Emva koko angqongwa sisihlwele sabantu, aza aqalisa ukuthetha ngezinto ezimangalisayo azibonileyo nazivileyo. Umpostile uPetros wacacisa oko kwakusandul’ ukwenzeka, nesizathu sokuba kubalulekile. Emva koko, wathi kweso sihlwele: “Guqukani, yaye ngamnye wenu makabhaptizwe egameni likaYesu Kristu ukuze kuxolelwe izono zenu, kwaye niya kwamkela isipho sesisa somoya oyingcwele.” Ngaloo mini, kwabhaptizwa abantu abamalunga ne-3 000, yaye nabo bafumana umoya oyingcwele.—IZenzo 2:37, 38, 41.
4. (a) Kutheni simele sibe nomdla koko kwenzeka ngePentekoste? (b) Sisiphi esinye isiganeko esibalulekileyo ekusenokuba senzeka ngolo suku kwiminyaka emininzi ngaphambili? (Jonga umbhalo osekugqibeleni.)
4 Wayefanekisela ntoni umbingeleli omkhulu kunye nombingelelo awayewenza ngePentekoste nganye? Umbingeleli omkhulu wayefanekisela uYesu. Izonka zona zazifanekisela abafundi bakaYesu abathanjisiweyo. Abo bafundi bakhethwa phakathi kwabantu abanesono, yaye babizwa ngokuba “ziintlahlela.” (Yakobi 1:18) UThixo uye wabamkela njengoonyana bakhe, abaza kulawula njengookumkani kunye noYesu ezulwini, babe yinxalenye yoBukumkani bukaThixo. (1 Petros 2:9) UYehova uza kusebenzisa uBukumkani bakhe ukusikelela bonke abantu abathobelayo. Ngoko enoba sinethemba lokuphila ezulwini noYesu okanye emhlabeni oyiparadesi, iPentekoste yonyaka ka-33 ibaluleke kakhulu kuthi. [1]—Jonga umbhalo osekugqibeleni.
KWENZEKA NTONI XA UMNTU ETHANJISWA?
5. Sazi njani ukuba abo bathanjisiweyo abathanjiswanga ngendlela efanayo?
5 Yimini eyayingasoze ilibaleke leyo kubafundi ababekwigumbi eliphezulu. Kwabonakala into engathi lilangatye lomlilo entlokweni yakhe ngamnye wabo. UYehova wabenza bakwazi ukuthetha iilwimi zasemzini. Babengayithandabuzi into yokuba babethanjiswe ngomoya oyingcwele. (IZenzo 2:6-12) Kodwa oku akwenzeki kuwo onke amaKristu xa ethanjiswa. Ngokomzekelo, iBhayibhile ayitsho ukuba kwabonakala amalangatye omlilo ezintlokweni zamawaka abantu abathanjiswayo eYerusalem ngaloo mini. Bathanjiswa xa babebhaptizwa. (IZenzo 2:38) Kodwa asingawo onke amaKristu athanjiswa xa ebhaptizwa. AmaSamariya athanjiswa emva kwethuba ebhaptiziwe. (IZenzo 8:14-17) Yaye kwimeko engaqhelekanga, uKorneli nabendlu yakhe bathanjiswa ngaphambi kokuba babhaptizwe.—IZenzo 10:44-48.
6. Yintoni efunyanwa ngabo bonke abathanjiswa, ibe oku kubachaphazela njani?
6 Kucacile ukuba amaKristu ayiqonda ngeendlela ezahlukeneyo into yokuba athanjisiwe. Kunokwenzeka ukuba amanye ayiqonde zisuka nje into yokuba uYehova uwathambisile. Kwamanye kuthathe ixesha ukuyiqonda loo nto. Kodwa umpostile uPawulos uchaza oko kwenzekayo kuye ngamnye wabo. Uthi: “Nakuba nikholiwe, natywinwa ngomoya oyingcwele owathenjiswayo, ongumqondiso wangaphambili welifa lethu.” (Efese 1:13, 14) Ngoko uYehova usebenzisa umoya wakhe oyingcwele ukuze awenze acacelwe gca la maKristu ukuba uwakhethile ukuze aye ezulwini. Ngaloo ndlela, umoya oyingcwele uba ‘ngumqondiso wangaphambili,’ okanye ubungqina bokuba kwixesha elizayo aza kuphila ngonaphakade ezulwini kungekhona emhlabeni.—Funda eyesi-2 kwabaseKorinte 1:21, 22; 5:5.
MKristu ngamnye othanjisiweyo umele angavumeli nantoni na imyekise ukukhonza uYehova
7. Yintoni amele ayenze mKristu ngamnye othanjisiweyo ukuze afumane umvuzo wakhe wasezulwini?
7 Xa umKristu ethanjisiwe, ngaba oko kuthetha ukuba uza kuwufumana ngokuqinisekileyo umvuzo wakhe? Hayi. Uqinisekile ukuba umenyiwe ukuba aye ezulwini. Kodwa uya kuya kuphela ukuba uhlala ethembekile kuYehova. UPetros wakuchaza ngale ndlela oku: “Ngenxa yoko, bazalwana, yenzani unako-nako wokuqinisekisa ngobizo lwenu nokunyulwa kwenu; kuba ukuba niqhubeka nizenza ezi zinto anisayi kuze nisilele. Enyanisweni, ngaloo ndlela niya kubonelelwa ngokutyebileyo ngokungeniswa kubukumkani obungunaphakade beNkosi noMsindisi wethu uYesu Kristu.” (2 Petros 1:10, 11) Ngoko mKristu ngamnye othanjisiweyo umele angavumeli nantoni na imyekise ukukhonza uYehova. Nangona emenyiwe, okanye efumene ubizo lwasezulwini, ukuba akahlali ethembekile, akazukuwufumana umvuzo wakhe.—Hebhere 3:1; ISityhilelo 2:10.
UMNTU WAZI NJANI?
8, 9. (a) Kutheni kunzima kwabaninzi ukuqonda oko kwenzekayo xa umntu ethanjiswa? (b) Umntu uzazi njani ukuba uthanjisiwe?
8 Abakhonzi bakaThixo abaninzi namhlanje basenokukufumanisa kunzima ukuqonda ukuba kwenzeka ntoni emntwini xa ethanjiswa nguThixo. Oku kuqhelekile, kuba kaloku bona abathanjiswanga. UThixo ubadale abantu ukuze baphile emhlabeni, kungekhona ezulwini. (Genesis 1:28; INdumiso 37:29) Kodwa ukhethe abathile ukuba babe ngookumkani nababingeleli ezulwini. Ngoko xa ebathambisa, ithemba labo nendlela abacinga ngayo iyatshintsha, baze babe nomnqweno wokuphila ezulwini.—Funda amaEfese 1:18.
9 Kodwa umntu uzazi njani ukuba uthanjisiwe? Phawula oko kwathethwa nguPawulos kubazalwana abathanjisiweyo baseRoma, ‘ababebizelwe ukuba ngabo bangcwele.’ Wathi kubo: “Anifumananga moya wobukhoboka obangela uloyiko kwakhona, kodwa nifumene umoya wokwenziwa oonyana, moya lowo esithi ngawo sidanduluke sisithi: ‘Abha, Bawo!’ Umoya lowo ngokwawo ungqinelana nomoya wethu ukuba singabantwana bakaThixo.” (Roma 1:7; 8:15, 16) Ngomoya wakhe oyingcwele, uThixo uyenza icace emntwini into yokuba uthanjisiwe ukuze alawule njengokumkani ezulwini noYesu.—1 Tesalonika 2:12.
10. Itheth’ ukuthini eyoku-1 kaYohane 2:27 xa isithi umKristu othanjisiweyo akuyomfuneko ukuba afundiswe nangubani na?
10 Abo bafumana esi simemo sikaThixo abadingi kuxelelwa nguye nabani na ukuba bathanjisiwe. UYehova ubenza bazive beqinisekile. Umpostile uYohane uthi kumaKristu athanjisiweyo: “Niye nathanjiswa ngulowo ungcwele; ngoko ke nonke ninolwazi.” Uphinda athi: “Ke nina, njengoko enithambisile, akukho mfuneko yokuba nifundiswe nangubani na; kodwa, ekubeni ngokunithambisa kwakhe enifundise zonke izinto, yaye imfundiso yakhe iyinyaniso ingebobuxoki, hlalani ke nimanyene naye.” (1 Yohane 2:20, 27) AmaKristu athanjisiweyo amele afundiswe nguYehova njengamntu wonke. Kodwa akuyomfuneko ukuba kubekho umntu owaqinisekisayo ukuba athanjisiwe. UYehova usebenzise owona moya unamandla, umoya wakhe oyingcwele, ukuze awenze acacelwe!
‘BAYAZALWA KWAKHONA’
11, 12. Usenokuzibuza ntoni umKristu othanjisiweyo, kodwa yintoni angaze ayithandabuze?
11 Xa amaKristu ethanjiswa ngomoya oyingcwele, atshintsha kakhulu. UYesu wade wathi ‘ayazalwa kwakhona.’ (Yohane 3:3, 5) Emva koko wathi: “Musa ukumangaliswa ngenxa yokuba ndikuxelele ukuba, Nimele nizalwe kwakhona. Umoya uvuthuza apho ufuna khona, yaye uyasiva isandi sawo, kodwa akuwazi apho uvela khona nalapho uya khona. Unjalo wonk’ ubani ozelwe ngumoya.” (Yohane 3:7, 8) Kucacile ke ukuba, akunakwenzeka ukuchazela umntu ongathanjiswanga ukuba uvakalelwa njani kanye kanye umntu othanjisiweyo. [2]—Jonga umbhalo osekugqibeleni.
Umntu othanjisiweyo akayithandabuzi into yokuba uYehova umkhethile
12 Umntu othanjisiweyo usenokuzibuza ukuba, ‘Kutheni uYehova ekhethe mna?’ Usenokude azibuze nokuba ufanelekile na. Kodwa akayithandabuzi into yokuba uYehova umkhethile. Kunoko, uvuya gqitha ibe unombulelo omkhulu ngeso sipho. Abathanjiswa bavakalelwa njengoPetros owathi: “Makabongwe uThixo noYise weNkosi yethu uYesu Kristu, kuba ngokwenceba yakhe enkulu wasizala ngokutsha ngokubhekisele kwithemba eliphilayo ngokuvuka kukaYesu Kristu kwabafileyo, kwilifa elingenakonakala nelingadyobhekanga nelingambatshiyo. Libekelwe nina emazulwini.” (1 Petros 1:3, 4) Xa abathanjiswa befunda la mazwi, abayithandabuzi into yokuba uYise uthetha nabo ngqo.
13. Itshintsha njani indlela acinga ngayo umntu xa ethanjiswa ngomoya oyingcwele, yaye lubangelwa yintoni olu tshintsho?
13 Ngaphambi kokuba uYehova awathambise la maKristu, ayenethemba lokuphila ngonaphakade emhlabeni. Ayekhangele phambili kwixesha laxa uYehova eya kuwenza iparadesi lo mhlaba, aze aphelise bonke ubungendawo. Mhlawumbi ayenombono wawo esamkela ilungu lentsapho okanye umhlobo ovusiweyo. Ibe ayekhangele phambili ekuzakheleni indlu aze atyale imithi, atye neziqhamo. (Isaya 65:21-23) Yintoni ewenze acinga ngeny’ indlela? Ngaba aye atshintsh’ ingqondo kuba edandathekile okanye ebandezelekile? Ngaba asuke avakalela kukuba aza kudikwa kukuphila ngonaphakade emhlabeni, yaye awazukonwaba? Okanye ngaba aye afuna ukubona ukuba kunjani ukuphila ezulwini? Akunjalo. Kunoko, nguThixo owenzele isigqibo. Xa wayewathambisa, wasebenzisa umoya wakhe oyingcwele ukuba utshintshe indlela acinga ngayo nethemba lawo.
14. Abathanjiswa bavakalelwa njani ngobomi babo basemhlabeni?
14 Ngoko ngaba oku kuthetha ukuba abathanjiswa bafuna ukufa? UPawulos wayichaza indlela abavakalelwa ngayo. Wafanisa umzimba wabo wenyama ‘nentente,’ esithi: “Enyanisweni, thina bakule ntente siyagcuma, sisindwa; ngenxa yokuba sifuna, kungekhona ukuyikhulula, kodwa ukufaka enye, ukuze oko kufayo kuginywe bubomi.” (2 Korinte 5:4) La maKristu awanqweneli kufa. Ayabuthanda ubomi, ibe afuna ukuchitha suku ngalunye esebenzela uYehova kunye neentsapho zawo nabahlobo. Kodwa asoloko ekukhumbula oko uThixo awathembise kona kwixesha elizayo.—1 Korinte 15:53; 2 Petros 1:4; 1 Yohane 3:2, 3; ISityhilelo 20:6.
NGABA UYEHOVA UKUTHAMBISILE?
15. Yintoni engebobungqina bokuba umntu uthanjiswe ngomoya oyingcwele?
15 Mhlawumbi uyazibuza enoba uYehova ukuthambisile na ukuba uye ezulwini. Ukuba ucinga njalo, zibuze le mibuzo ibalulekileyo: Ngaba uvakalelwa kukuba unenzondelelo ekhethekileyo entsimini? Ngaba ukunandipha nyhani ukufunda iBhayibhile nokufunda ‘izinto ezinzulu zikaThixo’? (1 Korinte 2:10) Ngaba uvakalelwa kukuba uYehova ukuncedile waphumelela kakhulu kumsebenzi wokushumayela? Ngaba eyona nto iphambili kuwe kukwenza ukuthanda kukaYehova? Ngaba unothando olunzulu ngabantu, ibe ukunqwenela ngentliziyo yakho yonke ukubanceda bakhonze uYehova? Ngaba uye wambona uYehova ekunceda ngeendlela ezikhethekileyo ebomini bakho? Ukuba uthi ewe kuyo yonke le mibuzo, ngaba oko kuthetha ukuba uthanjisiwe? Hayi, akunjalo. Ngoba? Kaloku bonke abakhonzi bakaThixo basenako ukuvakalelwa ngale ndlela, enoba bathanjisiwe okanye akunjalo. Ibe ngomoya wakhe oyingcwele, uYehova angaxhasa nawuphi na umkhonzi wakhe, enoba unaliphi ithemba. Eyona nyaniso kukuba, ukuba uyazibuza ukuba uthanjisiwe okanye akunjalo, kucacile ukuba awuthanjiswanga. Abo abakhethileyo uYehova abakuthandabuzi oko! Baqinisekile!
16. Sazi njani ukuba asinguye wonke umntu onomoya kaThixo othanjisiweyo?
16 IBhayibhile inemizekelo emininzi yabantu abathembekileyo ababenomoya oyingcwele kaYehova kodwa abaya ezulwini. Omnye wabo yayinguYohane umBhaptizi. UYesu wathi akekho umntu owayemkhulu kunoYohane, kodwa sekunjalo wathi uYohane wayengazukuya ezulwini. (Mateyu 11:10, 11) NoDavide wayenomoya oyingcwele. (1 Samuweli 16:13) Lo moya wamnceda waqonda izinto ezintsonkothe gqitha ngoYehova, waza wamnceda wabhala iinxalenye zeBhayibhile. (Marko 12:36) Sekunjalo, umpostile uPetros wathi uDavide “akenyukelanga emazulwini.” (IZenzo 2:34) Ngomoya wakhe oyingcwele, uYehova wabenza banamandla okwenza izinto ezimangalisayo aba bakhonzi bakhe, kodwa ke akazange abathambise ngawo. Ngaba le nto itheth’ ukuba babenganyanisekanga ngokwaneleyo ukuba baye ezulwini? Hayi. Ithetha nje ukuba uYehova uza kubavusela apha emhlabeni baze baphile eParadesi.—Yohane 5:28, 29; IZenzo 24:15.
17, 18. (a) Yintoni olukhangele phambili kuyo uninzi lwabakhonzi bakaThixo namhlanje? (b) Yiyiphi imibuzo esiza kuyiphendula kwinqaku elilandelayo?
17 Uninzi lwabakhonzi bakaThixo namhlanje aluzukuya ezulwini. NjengoAbraham, uDavide, uYohane umBhaptizi, namanye amadoda namabhinqa amaninzi ekuthethwe ngawo eBhayibhileni, lukhangele phambili ekuphileni emhlabeni phantsi kolawulo lorhulumente kaThixo. (Hebhere 11:10) Bayi-144 000 abantu abaza kulawula noYesu ezulwini. Kodwa iBhayibhile ithetha ngabathanjiswa ‘abaseleyo’ emhlabeni kweli xesha lesiphelo. (ISityhilelo 12:17) Ngoko uninzi lwabo bayi-144 000 sele lufile lwaza lwaya ezulwini.
18 Kodwa ukuba umntu uthi uthanjisiwe, bamele basabele njani abo banethemba lokuphila emhlabeni? Ukuba umntu osebandleni lakho uqalisa ukutya eSikhumbuzweni, ufanele umjonge njani? Ibe kuthekani ukuba inani labo bathi bathanjisiwe liqhubeka lisanda? Ngaba ufanele ukhathazeke? Le mibuzo siza kuyiphendula kwinqaku elilandelayo.
^ [1] (isiqendu 4) Kusenokwenzeka ukuba uMsitho wePentekoste wawubhiyozelwa ngexesha elinye nelo wanikwa ngalo uMthetho uMoses eSinayi. (Eksodus 19:1) Ngoko mhlawumbi uMoses wangenisa uhlanga lwakwaSirayeli kumnqophiso woMthetho ngomhla ofanayo nalowo uYesu wangenisa ngawo abathanjiswa kumnqophiso omtsha.
^ [2] (isiqendu 11) Ukuze ufumane ingcaciso engakumbi ngokuzalwa kwakhona, jonga iMboniselo ka-Aprili 1, 2009, iphepha 3-11.


text:
IMBONISELO (YOKUFUNDISA) MEYI 2014
Le Mboniselo isixelela ngeendlela ezintathu esinokuyiphendula ngazo imibuzo enzima entsimini. Kutheni kubalulekile ukuba sihlale sinyanisekile kwintlangano kaThixo?
‘Okwam Ukutya Kukuba Ndenze Ukuthanda KukaThixo’
UKumkani uDavide, umpostile uPawulos, noYesu Kristu babefuna ukwenza ukuthanda kukaThixo. Singahlala njani sinenzondelelo entsimini xa sishumayela kwiindawo ezinabantu abangenamdla?
Singenza Njani Ukuze Sikwazi “Ukuphendula Bonke Ngabanye”?
Sinokuqiqa njani ngeZibhalo xa sibuzwa imibuzo enzima? Khawuve iindlela ezintathu esinokuzisebenzisa ukuze sikwazi ukuphendula.
Sebenzisa UMthetho Omkhulu Kubulungiseleli Bakho
Simele sibaphathe njani abantu esidibana nabo entsimini? Amazwi kaYesu akuMateyu 7:
UYehova Uye Wandinceda Ngokwenene
UKenneth Little uchaza indlela aye wancedwa ngayo nguYehova uThixo wayeka ukuba neentloni waza wazithemba. Funda ngendlela uThixo ebesoloko eyisikelela ngayo imigudu yakhe.
UYehova NguThixo Wolungelelwano
Ingxelo eseBhayibhileni ethetha ngoSirayeli wamandulo namaKristu enkulungwane yokuqala ibonisa njani ukuba abakhonzi bakaYehova abasemhlabeni bamele balungelelaniswe nakule mihla yethu?
Ngaba Uhambisana Nentlangano KaYehova?
Kungekudala iArmagedon iza kuphelisa inkqubo yezinto engendawo kaSathana. Kutheni kubalulekile ukuba sihlale sinyanisekile kwinxalenye esemhlabeni yentlangano kaThixo?
‘Usemninzi Umsebenzi Wokuvuna’
AmaNgqina kaYehova angaphezu kwayi-760 000 ashumayela iindaba ezilungileyo eBrazil. ABafundi beBhayibhile bawuqalisa njani umsebenzi wokuvuna eMzantsi Merika?


text:
EINDONESIA
Intengiso Yezinongo
KWIMINYAKA yoo-1500 ishishini lezinongo lalihamba phambili kwezoqoqosho ehlabathini lonke, njengokuba linjalo eleoli namhlanje. Izinongo ezinjengenutmeg neecloves, ezazisenziwa kwiziQithi Zezinongo (ezaziwa ngokuba ngamaphondo aseMaluku noMntla Maluku eIndonesia), zezona zazibiza imali eninzi eYurophu.
Abakhenkethi abanjengoChristopher Columbus, uVasco da Gama, uFerdinand Magellan, uSamuel de Champlain noHenry Hudson benjenjeya ukuya kwiziQithi Zezinongo. Uphando lwabo ngezi zinongo zaseIndonesia lwabanceda abantu bayiqonda indlela umhlaba ome ngayo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
3 UEliyashibhi+ umbingeleli omkhulu nabazalwana bakhe, ababingeleli, basukuma baza bakha iSango Lezimvu.+ Balingcwalisa+ ngokwabo baza bafaka iingcango zalo; kwaye balingcwalisa ukuya kufikelela kwiNqaba yeMeya,+ nokuya kufikelela kwiNqaba kaHananeli.+
2 Kwaye ecaleni kwabo kwakusakha amadoda aseYeriko.+ Yaye ecaleni kwabo kusakha uZakure unyana kaImri.
3 ISango Leentlanzi+ lakhiwa ngoonyana bakaHasenaha; balenza ngokwabo ngamaplanga+ baza bafaka iingcango zalo,+ izitshixo zalo nemivalo yalo.+
4 Ecaleni kwabo uMeremoti+ unyana kaUriya+ unyana kaHakotse wayesenza umsebenzi wokulungisa, yaye ecaleni kwabo uMeshulam+ unyana kaBherekiya unyana kaMeshezabheli wayesenza umsebenzi wokulungisa; ecaleni kwabo uTsadoki unyana kaBhana wayesenza umsebenzi wokulungisa.
5 Yaye ecaleni kwabo amaTekowa+ ayesenza umsebenzi wokulungisa; kodwa iingangamsha+ zawo azizange zifake sandla kwinkonzo yeenkosi zazo.
6 Yaye iSango lesiXeko Esidala+ lalungiswa nguYoyada unyana kaPaseha noMeshulam unyana kaBhesodeya; balenza ngokwabo ngamaplanga baza bafaka iingcango zalo nezitshixo zalo nemivalo yalo.+
7 Yaye ecaleni kwabo uMelatiya umGibheyon+ noYadon umMeronoti,+ babesenza umsebenzi wokulungisa, amadoda aseGibheyon+ naseMizpa,+ eyayiphantsi kwetrone yerhuluneli+ eyayingaphaya koMlambo.+
8 Ecaleni kwakhe u-Uziyeli unyana kaHarehaya, umkhandi wegolide,+ wayesenza umsebenzi wokulungisa; yaye ecaleni kwakhe uHananiya ilungu labenzi bezithambiso+ wayesenza umsebenzi wokulungisa; ibe bayilungisa iYerusalem ukuya kufikelela kuDonga Olubanzi.+
9 Kwaye ecaleni kwabo uRefaya unyana kaHure, inkosana yesiqingatha sesithili saseYerusalem, wayesenza umsebenzi wokulungisa.
10 Ecaleni kwabo uYedaya unyana kaHarumafi wayesenza umsebenzi wokulungisa ngaphambi kwendlu yakhe;+ yaye ecaleni kwakhe uHatushe unyana kaHashabheneya wayesenza umsebenzi wokulungisa.
11 Elinye icandelo elilinganisiweyo lalilungiswa nguMalekiya unyana kaHarim+ noHashubhi unyana kaPahati-mowabhi,+ kwaneNqaba yeZiko Lokosa.+
12 Yaye ecaleni kwakhe uShalum unyana kaHaloheshe, inkosana+ yesiqingatha sesithili saseYerusalem, wayesenza umsebenzi wokulungisa, yena neentombi zakhe.
13 ISango Lentlambo+ lalilungiswa nguHanuni nabemi baseZanowa;+ balakha ngokwabo baza bafaka iingcango zalo,+ nezitshixo zalo+ nemivalo yalo,+ kwaneekubhite eziliwaka eludongeni ukuya kufikelela kwiSango leeMfumba Zothuthu.+
14 Kwaye iSango leeMfumba Zothuthu lalungiswa nguMalekiya unyana kaRekabhi, inkosana yesithili saseBhete-hakerem;+ walakha ngokwakhe waza wafaka iingcango zalo, izitshixo zalo nemivalo yalo.
15 Kwaye iSango Lomthombo+ lalungiswa nguShalun unyana kaKolihoze, inkosana yesithili saseMizpa;+ walakha ngokwakhe wabeka uphahla waza wafaka neengcango zalo,+ izitshixo zalo nemivalo yalo, kwanodonga lweChibi+ loMjelo oya eMyezweni+ kaKumkani nokuya kufikelela kwiZinyuko+ ezisuka kwisiXeko sikaDavide.+
16 Emva kwakhe uNehemiya unyana ka-Azebhuki, inkosana yesiqingatha sesithili saseBhete-tsure,+ wayesenza umsebenzi wokulungisa ukuya kufikelela ngaphambi kweNdawo Yokungcwaba+ kaDavide nokuya kufikelela kwichibi+ elalenziwe nokuya kufikelela kwiNdlu Yabo banaMandla.+
17 Emva kwakhe abaLevi+ babesenza umsebenzi wokulungisa, uRehum unyana kaBhani;+ ecaleni kwakhe uHashabhiya, inkosana yesiqingatha sesithili saseKeyila,+ wayesenza umsebenzi wokulungisa isithili sakhe.
18 Emva kwakhe abazalwana babo babesenza umsebenzi wokulungisa, uBhavayi unyana kaHenadadi, inkosana yesiqingatha sesithili saseKeyila.
19 UEtsere unyana kaYeshuwa,+ inkosana yaseMizpa,+ ecaleni kwakhe walungisa elinye icandelo elilinganisiweyo malunga nendawo enyukayo ngakwiNdawo Yokugcina Izikrweqe kuDonga Olungaphandle.+
20 Emva kwakhe uBharuki unyana kaZabhayi+ wayesebenza ngenzondelelo+ yaye walungisa elinye icandelo elilungisiweyo, ukusuka kuDonga Olungaphandle ukuya kufikelela emnyangweni wendlu kaEliyashibhi+ umbingeleli omkhulu.
21 Emva kwakhe uMeremoti unyana kaUriya+ unyana kaHakotse walungisa elinye icandelo elilinganisiweyo, ukusuka emnyangweni wendlu kaEliyashibhi ukuya kufikelela ekupheleni kwendlu kaEliyashibhi.
22 Kwaye emva kwakhe ababingeleli, amadoda eSithili saseYordan,+ ayesenza umsebenzi wokulungisa.
23 Emva kwabo uBhenjamin noHashubhi babesenza umsebenzi wokulungisa ngaphambi kwendlu yabo. Emva kwabo uAzariya unyana kaMahaseya unyana ka-Ananiya wayesenza umsebenzi wokulungisa kufuphi nendlu yakhe.
24 Emva kwakhe uBhinuwi unyana kaHenadadi wayelungisa elinye icandelo elilinganisiweyo, ukusuka kwindlu ka-Azariya ukuya kufikelela kuDonga Olungaphandle+ nokuya kufikelela kwimbombo.
25 [Emva kwakhe] uPalali unyana kaUzayi [wenza umsebenzi wokulungisa] ngaphambi koDonga Olungaphandle nenqaba ephuma ngeNdlu kaKumkani,+ leyo iphezulu yeNtendelezo Yabalindi.+ Emva kwakhe kwakukho uPedaya unyana kaParoshe.+
26 Kwaye amaNethini+ ayehlala eOfeli;+ enza umsebenzi wokulungisa ukuya kufikelela ngaphambi kweSango Lamanzi+ ngasempuma nangakwinqaba eveleleyo.
27 Emva kwabo amaTekowa+ alungisa elinye icandelo elilinganisiweyo, ukusuka ngaphambi kwenqaba eveleleyo ukuya kufikelela kudonga lweOfeli.
28 Ngentla kweSango Lamahashe+ ababingeleli babesenza umsebenzi wokulungisa, ngamnye ngaphambi kwendlu yakhe.
29 Emva kwabo uTsadoki+ unyana kaImere wenza umsebenzi wokulungisa ngaphambi kwendlu yakhe.
Kwaye emva kwakhe uShemaya unyana kaShekaniya, umgcini weSango laseMpuma,+ wenza umsebenzi wokulungisa.
30 Emva kwakhe uHananiya unyana kaShelemiya noHanuni unyana wesithandathu kaTsalafu walungisa elinye icandelo elilinganisiweyo.
Emva kwakhe uMeshulam+ unyana kaBherekiya wenza umsebenzi wokulungisa ngaphambi kweholo yakhe.+
31 Emva kwakhe uMalekiya, ilungu lequmrhu labakhandi begolide,+ wenza umsebenzi wokulungisa ukuya kufikelela kwindlu yamaNethini+ nabarhwebi,+ ngaphambi kweSango Lokuhlolwa nokuya kufikelela kwigumbi eliseluphahleni lembombo.
32 Yaye abakhandi begolide nabarhwebi benza umsebenzi wokulungisa phakathi kwegumbi eliseluphahleni lembombo neSango Lezimvu.+
Yithumele
Yithumele
Nehemiya 3
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=16&Chapter=3&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D16%26Chapter%3D3%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ULUTSHA LUYABUZA
Ndinokuyeka Njani Ukukhathazeka Kangaka?
“Xa abahlobo bam beneengxaki, ndisoloko ndikulungele ukubathwalela zona. Kodwa ndithi ndakufika ekhaya—xa ndingekho phakathi kwabantu—ndingene egumbini lam zize zehle iinyembezi.”
—UKellie.
“Xa ndikhathazekile, ndiye ndikhethe ukuhlala ndedwa. Naxa ndimenywa ndiba nesizathu sokungayi. Andifuni bayazi indlela endivakalelwa ngayo ekhaya. Bacinga ukuba ndonwabile.”—URick.
Ngaba indlela ovakalelwa ngayo iyafana nekaKellie okanye uRick? Ukuba kunjalo, musa ukukhawuleza ugqibe kwelokuba kukho into ephosakeleyo ngawe. Sonke sikhe sikhathazeke ngamanye amaxesha. Nkqu namadoda namabhinqa aseBhayibhileni ayekhe akhathazeke.—1 Samuweli 1:6-8; INdumiso 35:14.
Ngamanye amaxesha uyasazi isizathu sokuba ukhathazeke kodwa maxa wambi uye ungasazi. UAnna oneminyaka eyi-19 uthi: “Usenokukhathazeka kungekho nto ibuhlungu ikwehleleyo. Enoba ubomi bakho abunazingxaki kubakho amaxesha okukhathazeka ngokwenene. Nangona oku kungavakali kusengqiqweni kodwa kuyenzeka!”
Enoba siyintoni isizathu—enoba sibonakala singekho—yintoni onokuyenza xa ukhathazeke ngokugqithiseleyo? Zama ukwenza oku kulandelayo:
Thetha ngentlungu yakho. Xa wayesentlungwini, uYobhi wathi: “Ndiza kuthetha ngobukrakra bomphefumlo wam!”—Yobhi 10:1.
UKellie uthi: “Xa ndithethe nomnye umntu ndifumana isiqabu kuba utsho ayazi intlungu endikuyo. Unokundinceda ndiyoyise kutsho kuthi qabu!”
Yibhale intlungu okuyo. Ukuba indlela okhathazeke ngayo ichaphazela obujonga ngayo ubomi, zibhale phantsi iingcinga zakho. Ngamanye amaxesha uDavide wayekhe achaze indlela awayeba buhlungu ngayo kwiindumiso zakhe eziphefumlelweyo. (INdumiso 6:6) Ukubhala ngeemvakalelo ezinjalo kunokukunceda ‘ulondoloze ubulumko bobuqili namandla okucinga.’—IMizekeliso 3:21.
UHeather uthi: Ukubhala phantsi kundinceda ndikwazi ukuzikhupha izinto ezindikhathazayo. Xa ukwazi ukuchaza iimvakalelo zakho uze uzame ukuqonda oyena nobangela wendlela ovakalelwa ngayo, unokuziva ubhetele.
Yithandazele. IBhayibhile ithi ukuba uyazithandazela izinto ezikuxhalabisayo, ‘uxolo lukaThixo olungaphaya kokuqonda luya kuyilinda intliziyo yakho namandla akho engqondo.’—Filipi 4:6, 7.
UEsther uthi: Ndandisicinga ndisincame isizathu sokuba ndikhathazeke. Ndabongoza uYehova ukuba andincede ndiphinde ndonwabe. Yayindikruqula into yokusuka nje ndikhathazeke. Kodwa ekugqibeleni ndahlukana nokuhlala ndidakumbile. Ungaze uwajongele phantsi amandla omthandazo!
Nali icebiso: Sebenzisa iNdumiso 139:23, 24 njengomzekelo wendlela onokuthandaza ngayo kuYehova. Phalaza imbilini yakho uze umcele akuncede uyazi eyona nto ikukhathazayo.
Ukongezelela kula macebiso angasentla, unomthombo oluncedo, iLizwi likaThixo iBhayibhile. Ukuzalisa ingqondo yakho ngezinto ezakhayo ozifunde eBhayibhileni kunokukunceda uphucule indlela ocinga ngayo nendlela ozenza ngayo izinto.
Xa Usoloko Ukhathazekile
URyan uthi: “Ngezinye iintsasa ndiye ndivakalelwe ngathi kubhetele ndingavuki kunokuba ndivukele ilize.” URyan udandathekile yaye asinguye yedwa onale ngxaki. Uphando lubonisa ukuba omnye kwabane kubantu abaselula uyadandatheka ngaphambi kokuba abe mdala.
Unokuzazi njani xa udandathekile? Ezinye iimpawu iba kukutshintsha ngokukhawuleza kwendlela ovakalelwa ngayo nozenza ngayo izinto, ukuzenza ikheswa, ukungabi namdla wokwenza nantoni na, ukutshintsha ngokuphawulekayo kwendlela otya ngayo, ukungalali kakuhle nokuziva ungaxabisekanga okanye ukuzibek’ ityala ngokungeyomfuneko.
Sonke siba nazo ezi mpawu ngamanye amaxesha. Kodwa ukuba kuqengqeleka iiveki unazo, thetha nabazali bakho niye kubona ugqirha. Ugqirha unokukunceda ubone enoba uyagula kusini na.
Ukuba udandathekile, ungabi nazintloni. Ngokufumana unyango, uninzi luye lwachacha—mhlawumbi lwada lwafumana isiqabu olungazange lwasifumana. Enoba ukukhathazeka kwakho kubangelwa kukudandatheka okanye akunjalo, khumbula amazwi athuthuzelayo eNdumiso 34:18 athi: “UYehova usondele kwabo baphuke intliziyo; yaye abo bamoya utyumkileyo uyabasindisa.”
Funda Okungakumbi
Ucinga Ngokuzibulala?
Yintoni enokubangela umntu ajonge ukufa njengomhlobo?


text:
Ibali 19: Intsapho Enkulu KaYakobi
KHAWUKHANGELE le ntsapho inkulu kangaka. Ngoonyana abali-12 bakaYakobi aba. Yaye wayenazo neentombi. Ngaba uyawazi amagama abanye babantwana bakhe? Makhe sive ngabanye babo.
ULeya wazala uRubhen, uSimeyon, uLevi noYuda. Xa uRakeli wabonayo ukuba akafumani bantwana, waba buhlungu gqitha. Ngoko wanikela ngekhobokazana lakhe uBhiliha kuYakobi, waza uBhiliha wazala oonyana ababini, uDan noNafetali. NoLeya wanikela ngesicakakazi sakhe uZilipa kuYakobi, waza uZilipa wazala uGadi noAshere. Ekugqibeleni uLeya wazala abanye oonyana ababini, uIsakare noZebhulon.
Ekugqibeleni uRakeli wazala umntwana. Wamthiya igama elinguYosefu. Kamva siza kufunda okuninzi ngoYosefu, kuba waba ngumntu odume kunene. Aba ngoonyana abali-11 abazalelwa uYakobi xa wayehlala noyise kaRakeli uLabhan.
UYakobi wayenazo neentombi, kodwa iBhayibhile ikhankanya igama lentombi enye kuphela. Igama layo lalinguDina.
Kwafika ixesha lokuba uYakobi enze isigqibo sokumka kwaLabhan aze abuyele kwaKanan. Ngoko wahlanganisa intsapho yakhe enkulu nemihlambi yakhe emikhulu yezimvu neenkomo, waza waqalisa uhambo olude.
Emva kwethutyana uYakobi nentsapho yakhe bebuyele kwaKanan, uRakeli wazala omnye unyana. Babesendleleni ukumzala kwakhe. Kwaba nzima kuRakeli yaye ekugqibeleni wafa ebeleka. Kodwa lona usana oluyinkwenkwe lwaluphilile. UYakobi waluthiya ngokuba nguBhenjamin.
Sifuna ukuwakhumbula amagama oonyana abali-12 bakaYakobi kuba lulonke uhlanga lwakwaSirayeli lwavela kubo. Enyanisweni, izizwe ezili-12 zakwaSirayeli zithiywe ngamagama oonyana abali-10 bakaYakobi noonyana ababini bakaYosefu. UIsake waphila iminyaka emininzi emva kokuzalwa kwala makhwenkwe yaye umele ukuba wakuvuyela ukuba nabazukulwana abaninzi kangaka. Kodwa masibone okwehlela uDina umzukulwana wakhe.
Genesis 29:32-35; 30:1-26; 35:16-19; 37:35.
Imibuzo
- Ngoobani amagama oonyana abathandathu bakaYakobi awabazalelwa ngumfazi wakhe wokuqala uLeya?
- Ngoobani oonyana ababini bakaYakobi abazalwa nguZilipa umkhonzazana kaLeya?
- Ngoobani amagama oonyana ababini bakaYakobi abazalwa nguBhiliha umkhonzazana kaRakeli?
- Ngoobani oonyana ababini awabazalayo uRakeli, kodwa kwenzeka ntoni xa kwakuzalwa owesibini?
- Ngokwalo mfanekiso, wayenoonyana abangaphi uYakobi, yaye kwaphuma ntoni kubo?
Imibuzo eyongezelelekileyo
- Funda iGenesis 29:32-35; 30:1-26; nesama-35:16-19.
Njengoko kubonisiwe kwimeko yoonyana bakaYakobi abali-12, ayedla ngokuthiywa njani amagama amakhwenkwe amaHebhere mandulo?
- Funda iGenesis 37:35.
Nangona inguDina kuphela okhankanyiweyo eBhayibhileni, sazi njani ukuba uYakobi wayenazo nezinye iintombi? (Gen. 37:34, 35)
Funda Okungakumbi
Ibali Loonyana BakaYakobi
Yintoni onokuyenza xa ubhuti wakho, usisi wakho okanye umhlobo wakho enikwa into obungathanda ibe yeyakho?


text:
Ngaba Ninabefundisi Abahlawulwayo?
Ekubeni exelisa amaKristu enkulungwane yokuqala, amaNgqina kaYehova awanabo abefundisi. Onke amalungu abhaptiziweyo amiselwe njengabalugiseleli yaye ayashumayela aze afundise. AmaNgqina ahlulahlulwa abe ngamabandla anamalungu amalunga ne-100. Amadoda aqolileyo akhonza ‘
njengamadoda amakhulu,’ okanye abadala. (Tito 1:5) Akahlawulwa ngalo msebenzi awenzayo.
Funda Okungakumbi
Uxhaswa Njani Ngemali Umsebenzi WamaNgqina KaYehova?
Funda ngendlela okhula ngayo umsebenzi wokushumayela owenziwa ehlabathini noxhaswa ngemali ngaphandle kwenkongozelo nezishumi.
Abadala Bawanceda Njani Amabandla AmaNgqina KaYehova?
Abadala ngamadoda aqolileyo ngokomoya akhokhela ibandla. Luluphi uncedo abalunikelayo?


text:
AMAZWE NABANTU
Ukutyelela EUzbekistan
ITRANSOXIANA. ILizwe eliphakathi kweMilambo emibini, iTartary neTurkistan. Lo mmandla uye wabizwa ngamagama amaninzi ibe ngoku kuthiwa yiUzbekistan, “iLizwe lamaUzbek.” Kwangeminyaka yoo-1500, izixeko zaseUzbekistan zaziluncedo kubarhwebi abahamba kwiNdlela yeSilika, eluthotho lweendlela ezazifudula zinxibelelanisa iTshayina neMeditera. Ngoku ngumqhaphu ophala phambili kwimarike yelaphu yaseUzbek. Apha kuthengiswa neekhaphethi ezintle ezenziwe ngomqhaphu, ngewulu okanye ngesilika.
Inkcubeko yamaUzbek iye yaphenjelelwa ngabantu abaninzi ukutyhubela imbali. Amagorha abalaseleyo nemikhosi yawo enamandla yayimatsha kwiintaba nakwiintlango zaseUzbekistan. La magorha ayequka uAleksandire oMkhulu, owaphandlwa nguRoxane kweli lizwe; uGenghis Khan waseMongolia, noTimur (ophinda aziwe ngokuba nguTamerlane) ongumntwana womthonyama owalawula omnye weyona mimandla mikhulu kwimbali.
Namhlanje iidolophu zaseUzbekistan zinezikhumbuzo ezimibalabala ezinophahla olungqukuva oluhonjiswe ngeethayile ezibhlowu. Uninzi lwezi zakhiwo zizikolo.
Indlela Yesilika. Le ndlela yayisele isetyenziswa ngaphambi kokuzalwa kukaYesu, de kwaba lixesha lokufumaneka kwendlela ehamba elwandle eya eIndiya ngasekupheleni kweminyaka yoo-1500, olu thotho lweendlela zabarhwebi lwaluyinxalenye yeendlela ezazinqumla kweli lizwe laseUzbekistan, lwaba nendima ebalulekileyo kurhwebo lwehlabathi.
ULwandle LweAral. Ngenxa yokunkcenkceshela, uLwandle lweAral olwalukade lulichibi lesine ngokuba likhulu ehlabathini, ngoku liyatsha. Ilizwe laseUzbekistan lisebenzisana namanye amazwe akuMbindi Asiya azama ukulungisa lo monakalo.
Ukutshintsha kweealfabhethi zaseUzbekistan. Kwakufudulwa kuthethwa iilwimi ezininzi kweli lizwe, kodwa emva kokuba amaSilamsi engene ngonomnganga kwiminyaka yoo-700, kwasetyenziswa indlela yokubhala yesiArabhu. Emva kokuba eli lizwe laba lilungu leSoviet Union, kwasetyenziswa ialfabethi yesiLatin, kwaza ngasekupheleni kweminyaka yoo-1930 kwasetyenziswa isiCyrillic. Ngo-1993 kwapasiswa umthetho ogunyazisa ukusetyenziswa kwealfabhethi yesiUzbek, ethatyathelwe kwisiLatin.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
62 Ngenxa yeZiyon andiyi kuthi cwaka,+ nangenxa yeYerusalem+ andiyi kuzola de ubulungisa bayo buphume njengokuqaqamba,+ nosindiso lwayo njengesikhuni somlilo esivuthayo.+
2 “Kwaye ngokuqinisekileyo iintlanga ziya kububona ubulungisa+ bakho, mfazindini,+ nookumkani bonke babubone ubuqaqawuli bakho.+ Yaye okunene uya kubizwa ngegama elitsha,+ elo liya kutyunjwa ngumlomo kaYehova.
3 Uya kuba sisithsaba sobuhle esandleni sikaYehova,+ nonkontsho lobukumkani entendeni kaThixo wakho.
4 Akuyi kuba sathiwa kuwe ungumfazi oshiywe ngokupheleleyo;+ nelizwe lakho akuyi kuba sathiwa liphanzile;+ kodwa wena uya kubizwa ngokuthi Oluyolo Lwam Lukuye,+ nelizwe lakho ngokuthi nguMfazi onoMnini wakhe. Kuba uYehova uya kube eyoliswa nguwe, nelizwe lakho liya kuba lelomnini othile njengomfazi.+
5 Kuba kanye njengoko umfana esenza intombi enyulu ibe ngumfazi wakhe, oonyana bakho baya kukwenza umfazi.+ Nangokugcoba komyeni ngenxa yomtshakazi wakhe,+ uThixo wakho uya kugcoba ngenxa yakho.+
6 Ndimisele abalindi phezu kweendonga zakho, Yerusalem.+ Imini yonke nobusuku bonke, rhoqo, mabangathi cwaka.+
“Nina nikhankanya uYehova,+ musani ukuthula,+
7 kwaye ningamniki ukuthula ade ayizinzise ngokuqinileyo, ewe, ade ayimise iYerusalem ibe yindumiso emhlabeni.”+
8 UYehova ufunge isandla sakhe sasekunene+ nengalo yakhe eyomeleleyo wathi:+ “Andisayi kuba sazinika iintshaba zakho+ ukudla kwakho okuziinkozo ukuba ibe kukudla kuzo, nabasemzini abayi kuyisela iwayini yakho entsha,+ obulaleke ngayo.
9 Kodwa bona kanye abo bayihlanganisileyo baya kukudla, yaye ngokuqinisekileyo baya kumdumisa uYehova; baze abo bayiqokelelayo bayisele ezintendelezweni zam ezingcwele.”+
10 Phumani, phumani ngamasango. Hlahlani indlela yabantu.+ Fumbani, fumbani uhola wendlela. Susani amatye kuyo.+ Phakamiselani izizwana umqondiso.+
11 Khangela! UYehova uvakalise oku nakwezona nxalenye zithe qelele zomhlaba:+ “Yithini kwintombi yaseZiyon,+ ‘Khangela! Usindiso lwakho luyeza.+ Khangela! Umvuzo awunikelayo unaye,+ nentlawulo ayihlawulayo iphambi kwakhe.’”+
12 Ngokuqinisekileyo abantu baya kubabiza ngokuba ngabantu abangcwele,+ abo bahlawulelweyo nguYehova;+ yaye wena uya kubizwa ngokuba ungoFuniweyo, isiXeko Esingashiywanga Ngokupheleleyo.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Isaya 62
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
31 Wathetha uYehova kuMoses esithi:
2 “Baphindezelele+ oonyana bakaSirayeli kumaMidiyan.+ Emva koko wohlanganiselwa ebantwini bakowenu.”+
3 Ngoko wathetha uMoses ebantwini, esithi: “Xhobisani amadoda phakathi kwenu aphume umkhosi, aye kwaMidiyan aze aphumeze impindezelo kaYehova kwiMidiyan.+
4 Nize nithumele emkhosini iwaka esizweni ngasinye kuzo zonke izizwe zakwaSirayeli.”
5 Kwakhutshwa ke emawakeni+ akwaSirayeli iwaka esizweni, alishumi elinesibini amawaka exhobele umkhosi.+
6 Wawathuma uMoses, iwaka esizweni ngasinye, ukuya emkhosini, wona enoFinehasi+ unyana kaEleyazare umbingeleli, eneempahla ezingcwele namaxilongo+ okuhlaba umkhosi esandleni sakhe.
7 Balwa imfazwe neMidiyan, kanye njengoko uYehova wamyalelayo uMoses, baza bayibulala yonke into eyindoda.+
8 Bababulala ookumkani bakwaMidiyan ndawonye nabanye ababulawayo, oko kukuthi, uEvi noRekem noTsure noHure noRebha, ookumkani abahlanu bakwaMidiyan;+ noBhileham+ unyana kaBhehore bambulala ngekrele.
9 Kodwa oonyana bakaSirayeli babathimba abafazi bakwaMidiyan nabantwana babo;+ kwanezilwanyana zabo zasekhaya zonke nemfuyo yabo yonke nobuncwane babo bonke babuphanga.
10 Ke zona izixeko zabo zonke ababehlala kuzo neenkampu zabo zonke ezibiyelweyo bazitshisa ngomlilo.+
11 Bawathabatha onke amaxhoba+ nako konke okuthinjiweyo ebantwini nasezilwanyaneni zasekhaya.
12 Bakuzisa okuthinjiweyo namaxhoba kuMoses nakuEleyazare umbingeleli nakwindibano yoonyana bakaSirayeli enkampini, emathafeni aziinkqantosi akwaMowabhi,+ angaseYordan eYeriko.
13 Waphuma uMoses noEleyazare umbingeleli nezikhulu zonke zendibano baya kubahlangabeza ngaphandle kwenkampu.
14 Waza wacaphuka uMoses ngenxa yamadoda amiselweyo ayo imikhosi yokulwa,+ iintloko zamawaka neentloko zamakhulu ezazivela kwiphulo lomkhosi.
15 Ngoko wathi uMoses kuzo: “Niwasindisile na onke amabhinqa?+
16 Khangelani! Ngawo la athi, ngelizwi likaBhileham, aqhubela oonyana bakaSirayeli ekungathembekini+ kuYehova ngoko kwenzekayo ePehore,+ kwaza kwabakho isibetho kwindibano kaYehova.+
17 Ngoko ke bulalani yonke into eyindoda phakathi kwabantwana, nize nibulale kwanto elibhinqa eye yalala nendoda yaza yaba neentlobano zokwazana nayo.+
18 Onke wona amabhinqa aselula angalalanga nandoda zisindiseleni wona.+
19 Ke nina, misani iinkampu ngaphandle kweminquba iintsuku ezisixhenxe. Wonk’ ubani obulele umphefumlo+ naye wonk’ ubani ochukumise obuleweyo,+ nifanele nizisulungekise+ ngomhla wesithathu nangomhla wesixhenxe, nina nabo nibathimbileyo.
20 Nezambatho zonke nempahla yonke yesikhumba nento yonke eyenziwe ngoboya bebhokhwe nempahla yonke yomthi nifanele nizisulungekisele zona esonweni.”+
21 Wathi uEleyazare umbingeleli kumadoda omkhosi awayeye edabini: “Nguwo lo ummiselo womthetho uYehova amyalele wona uMoses,
22 ‘Kuphela yigolide nesilivere nobhedu nentsimbi nenkcenkce nelote,
23 yonke into edluliswa emlilweni,+ enimele niyidlulise emlilweni, ize ihlambuluke ke. Kuphela nje ifanele isulungekiswe ngamanzi okuhlambulula.+ Ke yonke into engadluliswayo emlilweni noyidlulisa emanzini.+
24 Yaye nimele nihlambe izambatho zenu ngomhla wesixhenxe, nohlambuluka ke, yaye emva koko ningangena enkampini.’”+
25 Waqhubeka wathi uYehova kuMoses:
26 “Bala inani lamaxhoba athinjiweyo, awabantu nawezilwanyana zasekhaya, wena noEleyazare umbingeleli neentloko zooyise bendibano.
27 Uze ukwahlule kubini oko kuthinjiweyo phakathi kwabo baye baphuma iphulo ukuze babe nenxaxheba edabini, kunye nenxalenye eseleyo yendibano.+
28 Yaye kuwo amadoda emfazwe aphume iphulo uze uthabathe umphefumlo ube mnye kwengamakhulu amahlanu, ebantwini nasemhlambini weenkomo nasemaesileni nasemhlambini weegusha, kuze oko kube yirhafu+ kaYehova.
29 Nize niyithabathe esiqingatheni sabo, niyinike uEleyazare umbingeleli, ibe ngumnikelo kaYehova.+
30 Yaye esiqingatheni soonyana bakaSirayeli wothabatha ibe nye emashumini amahlanu, ebantwini, nasemhlambini weenkomo, nasemaesileni, nasemhlambini weegusha, nakuhlobo lonke lwesilwanyana sasekhaya, uzinike abaLevi,+ abagcine imbopheleleko yabo emnqubeni kaYehova.”+
31 Wenza ke uMoses noEleyazare umbingeleli kanye njengoko uYehova wamyalelayo uMoses.
32 Ke okuthinjiweyo, okuseleyo koko babekuphangile abantu ababesephulweni, kwaba ngamakhulu amathandathu anamashumi asixhenxe anesihlanu amawaka omhlambi weegusha,
33 namashumi asixhenxe anesibini amawaka omhlambi weenkomo,
34 namashumi amathandathu ananye amawaka amaesile.
35 Yona imiphefumlo yabantu+ kuwo amabhinqa angalalanga nandoda,+ yaba yimiphefumlo engamashumi amathathu anesibini amawaka iyonke.
36 Yaye inani lesiqingatha esaba sisabelo sabo babesephulweni laba ngamakhulu amathathu anamashumi amathathu anesixhenxe amawaka anamakhulu mahlanu emhlambini weegusha.
37 Irhafu+ kaYehova emhlambini weegusha yaba ngamakhulu amathandathu anamashumi asixhenxe anesihlanu.
38 Imihlambi yeenkomo yaba ngamashumi amathathu anesithandathu amawaka, yaye irhafu kaYehova kuyo yaba ngamashumi asixhenxe anesibini.
39 Amaesile aba ngamashumi amathathu amawaka anamakhulu mahlanu, yaye irhafu kaYehova kuwo yaba ngamashumi amathandathu ananye.
40 Imiphefumlo yabantu yaba lishumi elinesithandathu lamawaka, yaye irhafu kaYehova kuyo yaba ngamashumi amathathu anesibini emiphefumlo.
41 Wandula ke uMoses wayinika uEleyazare umbingeleli+ irhafu leyo yaba ngumnikelo kaYehova, kanye njengoko uYehova wamyalelayo uMoses.+
42 Kwaba njalo nangesiqingatha soonyana bakaSirayeli, awasahlukanisayo uMoses kweso samadoda awayelwe emfazweni:
43 Sona ke isiqingatha sendibano emhlambini weegusha saba ngamakhulu amathathu anamashumi amathathu anesixhenxe amawaka anamakhulu mahlanu,
44 umhlambi weenkomo waba ngamashumi amathathu anesithandathu amawaka,
45 amaesile aba ngamashumi amathathu amawaka anamakhulu mahlanu,
46 imiphefumlo yabantu yaba lishumi elinesithandathu lamawaka.
47 Wandula ke uMoses wathabatha esiqingatheni soonyana bakaSirayeli inxalenye enye kokungamashumi amahlanu, ebantwini nakwizilwanyana zasekhaya, wakunika abaLevi,+ abagcine imbopheleleko+ yabo emnqubeni kaYehova, kanye njengoko uYehova wamyalelayo uMoses.
48 Asondela kuMoses amadoda amiselweyo amawaka omkhosi,+ iintloko zamawaka neentloko zamakhulu,+
49 athi kuMoses: “Abakhonzi bakho balibalile inani lamadoda emfazwe aphethwe sithi yaye akukho nanye ekubikwe ukuba ayikho kuthi.+
50 Ngoko sivumele ukuba ngamnye kuthi asondeze oko akufumeneyo njengomnikelo kaYehova,+ impahla yegolide, imixhaka, nezacholo, nemisesane yokutywina,+ namacici, nezihombo zamabhinqa,+ ukuze sicamagushele imiphefumlo yethu phambi koYehova.”
51 Wayamkela ke uMoses noEleyazare umbingeleli igolide leyo kuwo,+ nawo onke amatye anqabileyo.
52 Iyonke igolide yomnikelo abayinikelayo kuYehova yaba ziishekele ezilishumi elinesithandathu lamawaka elinamakhulu asixhenxe anamashumi mahlanu, evela kwiintloko zamawaka nakwiintloko zamakhulu.
53 Amadoda awayephume umkhosi, nganye kuwo yayiziphangele.+
54 Ngoko wayamkela uMoses noEleyazare umbingeleli igolide kwiintloko zamawaka nezamakhulu baza bayingenisa ententeni yokuhlangana njengesikhumbuzo+ soonyana bakaSirayeli phambi koYehova.
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Numeri 31
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ukuphila Ngemigaqo YeBhayibhile
Ndandidikiwe Yindlela Endandiphila Ngayo
UDmitry Korshunov wayelinxila, kodwa waqalisa ukufunda iBhayibhile suku ngalunye. Yintoni eyamkhuthazela ekubeni enze utshintsho oluphawuleka kangaka ebomini bakhe?
Ndafumana Ithemba Xa Kanye Ndandilifuna
Xa wayeneminyaka eyi-20, uMiklós Aleksza waba ngumlwelwe ngenxa yengozi. IBhayibhile yamnceda njani wafumana ithemba ngekamva?
Zininzi Izinto Andenzele Zona UYehova
Yiyiphi inyaniso yeBhayibhile eyanceda uCrystal, owayelixhoba lokuxhatshazwa ngesondo esengumntwana, wangumhlobo kaThixo waza waphila ubomi obenentsingiselo?
Ndawubeka Phantsi Umpu Wam
Bukela indlela isigidimi seBhayibhile esithuthuzelayo esamnceda ngayo uCindy watshintsha ubuntu bakhe obabundlongondlongo.
Amandla Siwafumana Ngokukhonza UYehova
Ivesi yeBhayibhile yaqinisekisa uHércules ukuba angayeka ukukhohlakala aze abe ngumntu ozolileyo nonothando.
Ukuphila Ngokumpampatha
UJames Ryan wazalwa esisithulu ibe kamva waba yimfama. Yintoni le yenze ubomi bakhe banenjongo?
Ukutofela Igazi—Bathini Ngoku Oogqirha
AmaNgqina kaYehova aye agculelwa ngenxa yokungatofeli kwawo igazi. Oogqirha bawujonga njani lo mba?
Umdlali Wepiyano Uchaza Ngokholo Lwakhe
Umculo wanceda le ndoda yayingakholelwa ukuba uThixo ukho yaba nokholo lokuba kukho uMdali. Yintoni eyayenza yakholelwa ukuba iBhayibhile ivela kuThixo?
Ndifumana Into Entle Ngaphezu Kobunewunewu
Ngokuqhwanyaza kweliso, ndazibona sendingumntu odumileyo. Kodwa ubomi bakhe babungeyiyo lento wayeyilindele.
Ndandibulwa Ngokwam Ubungendawo Nogonyamelo
UAntoine Touma wayeyincutshe yeKung fu, kodwa watshintshwa ngamazwi akweyoku-1 kuTimoti 4:8.
Ndandicinga Ukuba Ndiphila Obona Bomi
UPawel Pyzara wayeyindlobongela, esebenzisa iziyobisi, kwangaxeshanye efuna ukuba nguthile kwezomthetho. Ubomi bakhe batshintsha xa waqala umlo namadoda asibhozo.


text:
Yiminyaka Engamashumi Asixhenxe ISikolo SaseGiliyadi Siqhuba
NgoFebruwari 1, 1943, iklasi yokuqala yesikolo esikhethekileyo yaqalisa kumntla weNew York. Eso sikolo, ngoku esaziwa ngokuba siSikolo SeBhayibhile SeWatchtower SaseGiliyadi, siye saqeqesha ngokukhethekileyo amadoda namabhinqa angaphezu kwe-8 000 asuka kuzo zonke iinxalenye zomhlaba.
UJonathan, ophumelele kwiklasi yakutshanje yaseGiliyadi, uthi: “Imfundo esiyifumeneyo esekelwe kwiLizwi likaThixo iza kusinceda sibe lulutho kuyo nayiphi na indawo esithunyelwa ukuba siye kushumayela kuyo.” Unkosikazi wakhe, uMarnie waleka ngelithi: “Ngoku ndinqwenela ukunceda abantu babone ukuba abukho obunye ubomi ngaphandle kobo uMdali anenjongo ngabo. Ndiqinisekile ukuba ukunceda abantu bazi ngoYehova kuza kuphucula ubomi babo.”
Esi sikolo asihlawulisi, ibe siqhutywa iinyanga ezintlanu. Eyona nto ifundwayo yiBhayibhile nokubaluleka komsebenzi wokushumayela. Injongo yesi sikolo kukuba abo bafundiswayo bakhuthaze abantu bakaThixo ukuze babe neempawu ezifunekayo eziza kubenza bakwazi ukumelana neengxaki abajamelana nazo. Ebudeni besikolo abafundi bachitha ixesha eklasini bexubusha imigaqo yeZibhalo ebanceda bomeleze ubuhlobo babo noThixo, uYehova.
Izibini ezitshatileyo eziba kwesi sikolo sele zingabashumayeli bexesha elizeleyo. Emva kokuba ziphumelele, zinokubuyela kwiindawo ebezikuzo okanye zithunyelwe kwamanye amazwe. Ezinye zisiwa kwenye yeeofisi zamasebe amaNgqina kaYehova ezingaphezu kwe-90. Uninzi lwazo luthunyelwa kwimimandla enabantu abaninzi ukuze zishumayele.
Ukuqala kwaso esi Sikolo sasikwiKingdom Farm, kuMzantsi weLansing, eNew York. Ngo-1961, safuduswa sasiwa kwikomkhulu lamaNgqina kaYehova eBrooklyn, eNew York. Ukususela ngo-1988 ukuya kuthi ga ngo-1995, saba kwiWatchtower Farms, eWallkill, eNew York. Ngo-1995 safuduselwa kwindawo esisaqhutyelwa kuyo nangoku kwiiZiko LeMfundo LeWatchtower, ePatterson, eNew York. NgoMatshi 2013, kwakukho igredi yeklasi ye-134.
Kangangeminyaka eyi-70, abaphumelele kwiSikolo SeBhayibhile SeWatchtower SaseGiliyadi bangumzekelo omhle wokushumayela ngoYehova ngokuthembeka.


text:
Abathandi Benkululeko Bahlanganisana Kumbhiyozo WeArmada
NgoJuni 6-16, 2013, iindwendwe ezininzi ezisuka kumazwe ahlukahlukeneyo ziye zathontelana kwizibuko laseRouen, elikumntla weFransi, ukuze zibekho kowona mboniso mhle owenzelwa ngaselunxwemeni, wombhiyozo weArmada.
Emva kokuhamba iikhilomitha eziyi-120 zinyuka uMlambo iSeine okummandla omhle waseNormandy, ezona nqanawa zintle nezithandwayo ehlabathini lonke ziye zathoba iiankile zazo kulo mmandla walo mbhiyozo. Kangangeentsuku ezingaphezu kweziyi-10, iindwendwe bezinethuba elikhethekileyo lokukhwela kwezi nqanawa zimalunga neziyi-45 ngaphandle kwentlawulo zize zizibuke.
Yinton’ ebangele abantu abaneminyaka eyahlukahlukeneyo ukuba babekho kumbhiyozo weArmada? Ngokutsho komququzeleli walo mbhiyozo, iArmada ivula ithuba lokuba abantu “basondelelane nezi nqanawakazi zinkulu ezibenza bacinge izinto ezintle.” Kubantu abaninzi, abadala nabancinane, iinqanawa ezinkulu zibenza bacinge ngohambo olude nangenkululeko.
Iindwendwe ezingamawaka-waka ziye zafumana ithuba lokuva ngolunye uhlobo lwenkululeko, yona isekelwe kwiinyaniso eziseBhayibhileni. (Yohane 8:31, 32) Njengokuba iindwendwe zibuka esi sixeko samandulo nezitrato zaso ezixineneyo, bezibona iinqwelo ezinoncwadi ezisetyenziswa ngamaNgqina kaYehova. Ngoko xa oomatiloshe okanye iindwendwe zisiya ngakwenye yezi nqwelo, bezinikwa iincwadi ezisekelwe eBhayibhileni ngaphandle kwentlawulo. Abantu abaninzi bebesiba nomdla kwinqaku elikwiMboniselo elithi, “Ihlabathi Elingenalucalucalulo—Liza Kubakho Nini?” ibe bebemenywa ukuba baye kuphulaphula intetho esekelwe eBhayibhileni ngesiFrentshi, ngesiNgesi okanye ngeSpanish.
Abantu balo mmandla baye babulela kakhulu ngokushumayela kwamaNgqina. Enye indoda ibimangalisiwe kukubona amaNgqina emi ngakwinqwelo yawo eneencwadi iye yathi: “Ndiyakuvuyela ukunibona nisesitratweni. Ndiyabahlonela abantu abazimelayo izinto abazikholelwayo nangona singakholelwa kwizinto ezifanayo.” Abanye ooTamkhulu ababini abadibana namaNgqina aselula eshumayela esitratweni bathi: “Kufuneka nizidle ngenxa yeenkolelo zenu!”
Funda Okungakumbi
IMBONISELO
Luza Kuphela Nini Ucalucalulo Emhlabeni?
Imizekelo yokoqobo ibonisa indlela iBhayibhile ebanceda ngayo abantu beyeke ukuba nocalucalulo. Luya kupheliswa nini ngokupheleleyo?


text:
FEBRUWARI 5, 2015
EARMENIA
Ukwenziwa Kweenkonzo Ezingenakuthanani Nomkhosi Kuyaphumelela EArmenia
Sele ingunyaka kusenziwa iinkonzo ezingenakuthanani nomkhosi eArmenia, ibe le nkqubo iqhuba kakuhle. Abafana bamaNgqina kaYehova baba ngabokuqala ukuba nenxaxheba kule nkqubo kunokuba bavalelwe kuba bengayi emkhosini ngenxa yezazela zabo.
Ukususela ngo-1985, abafana abangamaNgqina eArmenia bebevalelwa entolongweni kuba bengayi emkhosini ngenxa yezazela zabo. Ngenxa yokuba bekungekho lungiselelo lokuba kwenziwe eminye imisebenzi kunokuya emkhosini, kangangeminyaka eyi-20, amaNgqina angaphezu kwe-450 ebevalelwa phantsi kweemeko ezinzima. Izinto ziye zatshintsha ngoJuni 2013 xa iArmenia ibitshintsha uMthetho Wokwenziwa Kwezinye Iinkonzo.
Bekungo-Oktobha 23, 2013 xa iKomiti YeRiphabliki YaseArmenia yamkela izicelo zokuqala eziyi-57 zokwenza ezinye iinkonzo, ibe zonke ezo zicelo yayizezamaNgqina kaYehova angayiyo emkhosini ngenxa yezazela zawo *. Kamva, iKomiti YeRiphabliki yafaka namanye amaNgqina kule nkqubo. Abafana abangamaNgqina abayi-71 baqalisa ukusebenza ebudeni beveki kaJanuwari 13, 2014. Uthe ephela u-2014, abe engaphezu kwayi-126 amaNgqina ebesenza ezinye iinkonzo ezingenakuthanani nomkhosi.
Ukuphumelela Kwale Nkqubo
Le nkqubo iye yaphumelela, oko sikuva koko kuthethwa ngabaphathi nangabanye abasebenzi. Baye bayiphawula indlela abasebenza kakuhle ngayo, indlela abanceda ngayo nendlela abanesimilo ngayo abafana bamaNgqina. Amalungu aliqela eKomiti YeRiphabliki aye aqaphela ukuba amaNgqina amenzela umsebenzi omhle urhulumente waseArmenia ibe akhuthele.
“Nilenzela umsebenzi omhle ilizwe lethu nakuba nifumana umvuzo omncinane. Kucacile ukuba nisebenza nzima.”—Umphathi WeeNkonzo Zasekuhlaleni ZaseYerevan/Shengavit.
“Sininqwenelela okuhle! Nizama ukuphila ngemithetho yamaKristu ibe kwangaxeshanye nizama nokuba lulutho ekuhlaleni.”—Umongikazi okwikhaya leenkedama elisebenza amaNgqina.
“Aninakundibizela amanye amaNgqina, aze kundisebenzela?”—Umphathi Omkhulu WeeNkonzo Zasekuhlaleni ZaseYerevan/Arabkir.
NamaNgqina akule nkqubo aye athetha kakuhle ngayo.
“Ndiyayithanda indlela abandihlonela nabandithanda ngayo abantu endisebenza nabo. Ngeny’ imini ndandigula ndisendlini. Abantu endisebenza nabo bandifowunela bandibuza ukuba ndinjani. Lo msebenzi ndiwugqala njengentsikelelo kuba uyalivula ithuba lokuba ndikhonze uThixo ndingaxhalabanga.”—UGevorg Taziyan, osebenza kwiinkonzo zohlangulo.
“Sisebenzisana kakuhle nabaphathi nabasebenzi. Ngenxa yokuba besinyamekela, nathi siye sizame ukubaphatha kakuhle. Maxa wambi besinikwa umsebenzi ongengowethu, kodwa besiwenza.”—USamvel Abrahamyan, osebenza phandle kwiSibhedlele Sengqondo ESevan.
“NgoJanuwari 14, 2014, sibayi-13 abaqale ukusebenza kwindawo yeenkonzo zohlangulo. Ukususela ngoko ukuza kuthi ga ngoku, siyavana sonke. Asinyusani sihlisana nabaphathi. Bayayithanda indlela esiwenza ngayo umsebenzi.”—UArtsrun Khachatryan, osebenza ngaphandle kwindawo yeenkonzo zohlangulo.
Eyona nto yenze yaphumelela le nkqubo yaseArmenia yeenkonzo ezingenakuthanani nomkhosi, yintsebenziswano yabaphathi, isimilo nokusebenza kakuhle kwamaNgqina. AmaNgqina KaYehova aseArmenia ayalivuyela eli thuba lokusebenzela ilizwe lawo engakhange alalanise kwiinkolelo zawo okanye avalelwe ngenxa yokuba engayi emkhosini ngenxa yezazela zawo.
^ isiqe. 4 Ukuze ufumane inkcazelo engakumbi, funda inqaku elithi “IArmenia Ivula Ithuba Lomsebenzi Wabantu Abangafuniyo Ukuya Emkhosini”


text:
Zimisele Ukubonisa “Uthando Lobuzalwana”!
“Uthando lwenu lobuzalwana maluqhubeke.”—HEBHERE 13:1.
IINGOMA: 72, 119
1, 2. Kwakutheni ukuze uPawulos abhale incwadi yamaHebhere?
NGONYAKA ka-61, onke amabandla kwaSirayeli ayeseluxolweni. Nangona umpostile uPawulos wayesentolongweni eRoma, wayenethemba lokuba uza kukhululwa kungekudala. UTimoti owayehamba naye wayesanda kukhululwa entolongweni, ibe bobabini babenqwenela ukutyelela abazalwana kwaYuda. (Hebhere 13:23) Kodwa kwiminyaka emihlanu eyayiza kulandela, amaKristu akwaYuda, ingakumbi lawo ahlala eYerusalem, kwakuza kufuneka asabe ngokukhawuleza. Ngoba? Kaloku uYesu wayexelele abalandeli bakhe ukuba xa bebona iYerusalem ingqingwe ngamajoni, bafanele basabe.—Luka 21:20-24.
2 Kwakusele kudlule iminyaka eyi-28 uYesu enike abalandeli bakhe eso silumkiso. Ngalo lonke elo xesha, amaKristu kwaSirayeli ahlala ethembekile nangona ayetshutshiswa. (Hebhere 10:32-34) Kodwa uPawulos wayefuna ukuwaxhobisela oko kwakuza kwenzeka. Ukholo lwawo lwaluza kuvavanywa ngeyona ndlela. (Mateyu 24:20, 21; Hebhere 12:4) Kwakuza kufuneka anyamezele yaye abe nokholo olomeleleyo ukuze akwazi ukuthobela umyalelo kaYesu wokuba asabe, njengokuba ubomi bawo babuxhomekeke koko. (Funda amaHebhere 10:36-39.) Ngoko uYehova waphefumlela uPawulos ukuba awabhalele incwadi yamaHebhere loo maKristu, ngenjongo yokuwomeleza.
3. Kutheni sifanele sibe nomdla kwincwadi yamaHebhere?
3 Nathi namhlanje, sifanele sibe nomdla kwincwadi yamaHebhere. Ngoba? Kuba nathi sikwimeko efanayo naleyo yamaKristu akwaYuda. Siphila ‘kumaxesha amanqam ekunzima ukujamelana nawo,’ yaye abaninzi kuthi baye batshutshiswa kabuhlungu. (2 Timoti 3:1, 12) Kodwa inkoliso yethu iseseluxolweni yaye ayikatshutshiswa ngokungqalileyo. Ngoko, njengaloo maKristu, sifanele siphaphe. Ngoba? Ngenxa yokuba kungekudala ukholo lwethu luza kuvavanywa ngeyona ndlela!—Funda uLuka 21:34-36.
4. Uthini umxholo wonyaka ka-2016, ibe kutheni ufaneleka?
4 Yintoni eya kusinceda sixhobele elo xesha? Kwincwadi yamaHebhere, uPawulos uthetha ngezinto ezininzi ezinokusinceda someleze ukholo lwethu. Eyona ibalulekileyo siyifumana kumaHebhere 13:1, athi: “Uthando lwenu lobuzalwana maluqhubeke.” Le vesi ingumxholo wonyaka ka-2016.
Umxholo wonyaka ka-2016 uthi: “Uthando lwenu lobuzalwana maluqhubeke.”—Hebhere 13:1
LUYINTONI UTHANDO LOBUZALWANA?
5. Luyintoni uthando lobuzalwana?
5 Luyintoni uthando lobuzalwana? Igama lesiGrike elisetyenziswe nguPawulos apha lithetha “ukuthanda umntakwenu.” Uthando lobuzalwana, luthando olunzulu ngamalungu entsapho okanye abahlobo abasenyongweni. (Yohane 11:36) Asenzi ngathi singabazalwana noodade. Singabo! (Mateyu 23:8) UPawulos uthi: “Ngokuphathelele uthando lobuzalwana yibani nomsa omnye komnye. Ekuboniseni imbeko omnye komnye khokelani.” (Roma 12:10) Loo mazwi abonisa indlela esibathanda kakhulu ngayo abazalwana bethu. Ukuthanda kwethu abazalwana nabanye abantu, kusinceda sisondelelane size simanyane.
6. AmaKristu okwenyaniso alubonisa kobani uthando lobuzalwana?
6 Ibinzana elithi “uthando lobuzalwana” lifumaneka kakhulu kwiincwadi zamaKristu. AmaYuda ayesithi “mzalwana” kwisalamane, ibe ngamanye amaxesha nakumntu ongesiso. Kodwa ayengasoze atsho kumntu ongengomYuda. Noko ke, kuthi maKristu okwenyaniso, “umzalwana” nguye nawuphi na umKristu wokwenyaniso, enokuba ngowaliphi na ilizwe. (Roma 10:12) UYehova usifundise ukuba sithandane njengabazalwana. (1 Tesalonika 4:9) Kodwa kutheni kubalulekile nje oko?
KUTHENI KUBALULEKILE UKUQHUBEKA SIBONISA UTHANDO LOBUZALWANA?
7. (a) Sisiphi esona sizathu sibalulekileyo sokubonisa uthando lobuzalwana? (b) Chaza esinye isizathu sokubaluleka kokuba sithi chatha ekuthandaneni.
7 Esona sizathu sibalulekileyo sokubonisa uthando lobuzalwana, kungenxa yokuba kutsho uYehova. Asinako ukumthanda uYehova ukuba asibathandi abazalwana bethu. (1 Yohane 4:7, 20, 21) Esinye isizathu kukuba siyalufuna uncedo lwabanye, ingakumbi kumaxesha anzima. Xa uPawulos wayebhalela amaKristu angamaHebhere, wayesazi ukuba kungekudala amanye awo kwakuza kufuneka eshiye amakhaya nezinto zawo. UYesu wayeyichazile indlela ekwakuza kuba nzima ngayo ngelo xesha. (Marko 13:14-18; Luka 21:21-23) Ngoko ngaphambi kokuba elo xesha lifike, loo maKristu kwakuza kufuneka abe ngathi ayaqinisa ekuthandaneni.—Roma 12:9.
Simele sithandane ngokwenene kwangoku kuba oko kuza kusinceda sinyamezele naziphi na iimvavanyo ezizayo
8. Yintoni esimele siyenze ngoku ngaphambi kokufika kwembandezelo enkulu?
8 Eyona mbandezelo yakha yankulu kwimbali yoluntu isemnyango. (Marko 13:19; ISityhilelo 7:1-3) Kuza kufuneka sithobele umyalelo othi: “Hambani, bantu bam, ningene emagumbini enu angaphakathi, nize nivale iingcango zenu emva kwenu. Zifihleni umzuzwana kude kudlule isiqalekiso.” (Isaya 26:20) Loo ‘magumbi angaphakathi’ asenokuba ngamabandla esihlanganisana kuwo nabazalwana noodadewethu ukuze sikhonze uYehova. Kodwa asimele siphelele nje ekuhlanganisaneni rhoqo. Kaloku uPawulos wakhumbuza amaKristu angamaHebhere ukuba athandane yaye enzelane izinto ezintle. (Hebhere 10:24, 25) Simele sithandane ngokwenene kwangoku, kuba oko kuza kusinceda sinyamezele naziphi na iimvavanyo ezizayo.
9. (a) Ngawaphi amathuba esinawo okubonisa uthando lobuzalwana? (b) Chaza imizekelo yendlela abantu bakaYehova abaye babonisa ngayo uthando lobuzalwana.
9 Sinamathuba amaninzi okubonisa uthando lobuzalwana, khona ngoku ngaphambi kokufika kwembandezelo enkulu. Abazalwana bethu abaninzi bathwaxwa ziinyikima, izikhukula, izitshingitshane, iitsunami, nezinye iintlekele zemvelo. Abanye bayatshutshiswa. (Mateyu 24:6-9) Kanti abanye bathwaxwa ziingxaki zoqoqosho ezikhoyo kweli hlabathi lonakeleyo. (ISityhilelo 6:5, 6) Kodwa okukhona abazalwana bethu besiba neengxaki, kokukhona sifumana amathuba okubonisa indlela esibathanda ngayo. Nangona lungekho uthando kweli hlabathi, simele siqhubeke sibathanda abazalwana bethu. (Mateyu 24:12) [1]—Jonga umbhalo osekugqibeleni.
SINGENZA NJANI UKUZE SIQHUBEKE SIBONISA UTHANDO LOBUZALWANA?
10. Siza kuthetha ngantoni ngoku?
10 Nangona sineengxaki, sinokuqinisekisa njani ukuba siyaqhubeka sibonisa uthando lobuzalwana? Singalubonisa njani olu thando? Emva kokuba umpostile uPawulos ethe “uthando lwenu lobuzalwana maluqhubeke,” wakhankanya iindlela eziliqela amaKristu anokukwenza ngazo oku. Makhe sithethe ngezintandathu zazo.
11, 12. Sinokuzibuka njani iindwendwe? (Jonga umfanekiso osekuqaleni.)
11 “Musani ukulibala ukubuk’ iindwendwe.” (Funda amaHebhere 13:2.) Litheth’ ukuthini igama elithi “ukubuk’ iindwendwe”? Igama uPawulos awalisebenzisayo lithetha “ukuba nobubele kubantu ongabaziyo.” Mhlawumbi eli gama likukhumbuza uAbraham noLote, ababonisa ububele kwiindwendwe ababengazazi. Kamva, bafumanisa ukuba ezo ndwendwe ziingelosi. (Genesis 18:2-5; 19:1-3) Umzekelo wabo wawakhuthaza amaKristu angamaHebhere ukuba abonise uthando lobuzalwana ngokubuk’ iindwendwe.
12 Sinokuzibuka njani iindwendwe? Sinokumema abazalwana noodadewethu emakhayeni ethu ukuze sinandiphe isidlo kunye nabo okanye sibakhuthaze. Nokuba asimqhelanga kangako umveleli wesiphaluka nomfazi wakhe, sinako ukubamema xa betyelele ibandla lethu. (3 Yohane 5-8) Akuyomfuneko ukwenza isibhadlalala sesidlo okanye sikhuphe iimali ezinkulu. Injongo yethu kukubakhuthaza abazalwana bethu, kungekhona ukuqhayisa ngezinto esinazo.Yaye asimele simeme kuphela abo banokusibuyekeza ngandlel’ ithile. (Luka 10:42; 14:12-14) Okona kubalulekileyo kukuba singazixakekisi kakhulu de silibale ukubuk’ iindwendwe!
13, 14. Sinokubakhumbula njani ‘abo basentolongweni’?
13 “Bakhumbuleni abo bakwimixokelelwane yentolongo.” (Funda amaHebhere 13:3.) Apha uPawulos wayebhekisela kubazalwana ababevalelwe entolongweni ngenxa yokholo lwabo. Walincoma ibandla ngokubonisa kwalo “uvelwano ngabo basentolongweni.” (Hebhere 10:34) Abanye abazalwana bamnceda uPawulos xa wayevalelwe iminyaka emine, kodwa ke abanye babehlala kude. Babenokumnceda njani uPawulos? Babenokuqhubeka bemthandazela ngokuzingisileyo.—Filipi 1:12-14; Hebhere 13:18, 19.
Sinokuthandazela abazalwana, oodadewethu, kwanabantwana abavalelwe entolongweni e-Eritrea
14 Namhlanje amaNgqina amaninzi avalelwe entolongweni ngenxa yokholo lwawo. Abazalwana noodade abahlala kufutshane nawo banokuwanceda ngezinto azidingayo. Kodwa abaninzi bethu bahlala kude. Ngoko ke, sinokuwanceda njani? Uthando lobuzalwana lunokusenza siwathandazele ngokuzingisileyo. Ngokomzekelo, sinokuthandazela abazalwana, oodadewethu, kwanabantwana abavalelwe entolongweni e-Eritrea, kuquka abazalwana bethu uPaulos Eyassu, uIsaac Mogos noNegede Teklemariam, esekuphele iminyaka eyi-20 bevalelwe.
15. Sinokuwuhlonela njani umtshato wethu?
15 “Umtshato mawubekeke phakathi kwenu nonke.” (Funda amaHebhere 13:4.) Enye indlela esinokubonisa ngayo uthando lobuzalwana kukuhlala sicocekile ngokuziphatha. (1 Timoti 5:1, 2) Ngokomzekelo, xa siziphatha kakubi kunye nomzalwana okanye udade, simzisela intlungu yena nentsapho yakhe. Oko kunokuphelisa ukuthembana phakathi kwabazalwana bethu. (1 Tesalonika 4:3-8) Kwakhona, cinga ngendlela anokuvakalelwa ngayo umfazi xa efumanisa ukuba umyeni wakhe ubukela iphonografi. Ngaba uya kuvakalelwa kukuba umyeni wakhe uyamthanda yaye uyawuhlonela umtshato?—Mateyu 5:28.
16. Ukwanela kusinceda njani sibonise uthando lobuzalwana?
16 “Yanelani zizinto ezikhoyo.” (Funda amaHebhere 13:5.) Ukuthembela ngoYehova kuya kusinceda sanele, oko kukuthi, saneliseke zizinto esinazo. Ukwanela kusinceda njani sibonise uthando lobuzalwana? Kusinceda sikhumbule ukuba abazalwana noodadewethu abangamaKristu babaluleke ngakumbi kunemali okanye izinto eziphathekayo. (1 Timoti 6:6-8) Asisayi kubakhalazela abazalwana bethu okanye sikhalaze ngemeko esikuyo. Ibe asisayi kubamonela abanye okanye sinyoluke. Kunoko, ukwanela kuya kusenza sibe nesandla esivulekileyo.—1 Timoti 6:17-19.
17. ‘Ukomelela’ kusinceda njani sibonise uthando lobuzalwana?
17 “Masomelele kakhulu.” (Funda amaHebhere 13:6.) Ukuthembela ngoYehova kusenza somelele size sikwazi ukumelana nezilingo ezinzima. Oku komelela kusenza sihlale sinethemba. Ibe xa sinethemba, sinokubonisa uthando lobuzalwana ngokukhuthaza nokuthuthuzela abazalwana noodadewethu. (1 Tesalonika 5:14, 15) Kwanasebudeni bembandezelo enkulu sinokomelela sisazi ukuba isondele intlangulo yethu.—Luka 21:25-28.
Sinako ukomelela, sisazi ukuba isondele intlangulo yethu
18. Sinokuluqinisa njani uthando lwethu lobuzalwana ngabadala?
18 “Bakhumbuleni abo bakhokelayo.” (Funda amaHebhere 13:7, 17.) Abadala abasebandleni lethu basebenzisa ixesha labo lobuqu ukuze basebenze nzima ngenxa yethu. Xa sicinga ngako konke abakwenzayo, siziva sibathanda yaye sibaxabisa ngakumbi. Asifuni bangonwabi okanye bakhathazeke ngenxa yento esiyenzayo. Kunoko, sifuna ukubathobela ngokuvumayo. Ngaloo ndlela ‘sinikela ingqalelo engakumbi ngokugqithiseleyo kubo ngothando ngenxa yomsebenzi wabo.’—1 Tesalonika 5:13.
QHUBEKANI NISENJENJALO NGOKUPHELELE NGAKUMBI
19, 20. Sinokuqhubeka njani sibonisa uthando lobuzalwana nangakumbi?
19 Abantu bakaYehova baziwa ngokubonisa uthando lobuzalwana. Kwakunjalo nangexesha likaPawulos. Kodwa uPawulos wakhuthaza abazalwana ukuba babonise uthando nangakumbi. Wathi: ‘Qhubekani nisenjenjalo ngokuphelele ngakumbi.’ (1 Tesalonika 4:9, 10) Kucacile ukuba simele sihlale siphucula!
20 Ngoko xa sijonga umxholo walo nyaka kwiHolo yethu yoBukumkani, masicingisise ngale mibuzo: Ngaba ndingawubonisa ngakumbi umoya wokubuk’ iindwendwe? Ndingabanceda njani abazalwana bam abasentolongweni? Ngaba ndiyalihlonela ilungiselelo likaThixo lomtshato? Yintoni enokundinceda ndanele ngokwenene? Ndinokuthembela njani ngakumbi ngoYehova? Ndinokubathobela njani ngakumbi abo bakhokelayo? Ukuba sizimisela ukuphucula kwezi nkalo zintandathu, umxholo wonyaka awuyi kuba ngumbhalo nje oseludongeni; uya kusikhumbuza ukuba sithobele amazwi kaPawulos athi: “Uthando lwenu lobuzalwana maluqhubeke.”—Hebhere 13:1.
^ [1] (isiqendu 9) Ukuze ufumane imizekelo yendlela amaNgqina kaYehova aye abonisa ngayo uthando lobuzalwana xa kusihla iintlekele, jonga iMboniselo kaJulayi 15, 2002, iphepha 8-9, nencwadi ethi AmaNgqina KaYehova—Abavakalisi BoBukumkani BukaThixo, isahluko 19.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
5 Yaye uHagayi+ umprofeti noZekariya+ umzukulwana kaIdo+ umprofeti waprofeta kumaYuda awayekwaYuda naseYerusalem, egameni+ likaTHIXO kaSirayeli obekuwo.+
2 Kungoko awathi uZerubhabheli+ unyana kaShelatiyeli+ noYeshuwa+ unyana kaYehotsadaki basuka ukuze baqalise ukuyakha kwakhona indlu kaThixo, eyayiseYerusalem; yaye kwakukho abaprofeti bakaThixo+ ababekunye nabo bebanceda.
3 Ngelo xesha uTatenayi+ irhuluneli ngaphaya koMlambo+ noSheta-bhozenayi nabalingane babo beza kubo, yaye bathi kubo: “Ngubani na okhuphe lo myalelo wokuba nakhe le ndlu nize nigqibe olu phahla?”+
4 Bandula bathi kubo: “Ngoobani amagama ala madoda omeleleyo akha esi sakhiwo?”
5 Iliso+ loThixo wawo laba phezu+ kwamadoda amakhulu amaYuda, yaye abazange bawayekise de ingxelo yaya kuDariyo lwaza uxwebhu olusemthethweni oluphathelele oku lwabuyiselwa emva.
6 Nanku umbhalo+ okhutshelweyo wencwadi eyathunyelwa kuDariyo ukumkani, nguTatenayi+ irhuluneli engaphaya koMlambo+ noSheta-bhozenayi+ nabalingane bakhe,+ iirhuluneli ezingaphantsi ezazingaphaya koMlambo;
7 bathumela ilizwi kuye, kwaye yayibhalwe ngolu hlobo:
“KuDariyo ukumkani:
“Uxolo lonke!+
8 Makwazeke kukumkani ukuba sihambile saya kumaphondo+ akwaYuda endlwini yoTHIXO omkhulu,+ yaye yakhiwa ngamatye aqengqiweyo, kubekwa namaplanga ezindongeni; loo msebenzi wenziwa ngentumekelelo wenza inkqubela ezandleni zabo.
9 Ngoko siwabuzile la madoda makhulu. Sithe kuwo: ‘Ngubani na okhuphe lo myalelo wokuba nakhe le ndlu nize nigqibe olu phahla?’+
10 Siwabuze namagama awo, ukuze sinazise, ukuze sibhale amagama amadoda omeleleyo aziintloko zawo.+
11 “Nali ilizwi alibuyisele kuthi, esithi: ‘Singabakhonzi boTHIXO wamazulu nomhlaba,+ yaye sakha indlu eyayakhiwe iminyaka emininzi ngaphambi koku, leyo ukumkani omkhulu wakwaSirayeli wayakhayo wayigqiba.+
12 Noko ke, ngenxa yokuba oobawo bamcaphukisa+ uTHIXO wamazulu, wabanikela+ esandleni sikaNebhukadenetsare+ ukumkani waseBhabhiloni, umKhaledi,+ waza wayichitha le ndlu,+ abantu wabathabathela ekuthinjweni eBhabhiloni.+
13 Noko ke, ngonyaka wokuqala kaKoreshi+ ukumkani waseBhabhiloni, uKoreshi ukumkani wakhupha umyalelo wokuba ibuye yakhiwe le ndlu kaThixo.+
14 Izitya zegolide nezesilivere+ zendlu kaThixo ezo uNebhukadenetsare wazithabathayo etempileni, leyo yayiseYerusalem, waza wazizisa etempileni yaseBhabhiloni,+ ezi uKoreshi ukumkani+ wazikhupha etempileni yaseBhabhiloni, yaye zanikelwa kuSheshbhatsare,+ igama lalowo wamenza irhuluneli.+
15 Yaye wathi kuye: “Thabatha ezi zitya.+ Hamba, uye kuzibeka etempileni eseYerusalem, yaye indlu kaThixo mayakhiwe endaweni yayo kwakhona.”+
16 Xa uSheshbhatsare wafikayo wabeka isiseko sendlu kaThixo,+ eseYerusalem; yaye ukususela ngoko kude kube ngoku iyakhiwa kwakhona kodwa ayikagqitywa.’+
17 “Ke kaloku ukuba kubonakala kulungile kukumkani, makuhlolwe+ endlwini kakumkani yobuncwane eseBhabhiloni, enoba umyalelo+ wokuba ibuye yakhiwe indlu kaThixo eYerusalem wawuphuma kuKoreshi ukumkani na; aze asithumelele isigqibo sikakumkani ngokuphathelele oku.”
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Ezra 5
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Eyona Ndlela Ifanelekileyo Yokuthelekisa Onokuze Uyenze
NGABA uthi ungumKristu? Ukuba utsho, ungomnye wabantu abangaphezu kweebhiliyoni ezimbini emhlabeni—umntu omnye kwabathathu—abathi bangabalandeli bakaKristu. Namhlanje, kukho iimvaba ezininzi zabantu abazibiza ngokuba ngamaKristu, kodwa zifundisa izinto ezahlukeneyo yaye aziboni ngasonye. Ngoko iinkolelo zakho zinokwahluka kakhulu kwezabanye abazibiza ngokuba ngamaKristu. Ngaba ibalulekile into oyikholelwayo? Ewe—ukuba ufuna ukuphila ngendlela yobuKristu efundiswa yiBhayibhile.
Abalandeli bokuqala bakaYesu Kristu babesaziwa ngokuba “ngamaKristu.” (IZenzo 11:26) Kwakungekho mfuneko yokuba baziwe ngamanye amagama, ekubeni yayinye inkolo yamaKristu. AmaKristu alandela ngokumanyeneyo iimfundiso nemiyalelo yoMseki wobuKristu, uYesu Kristu. Kuthekani ngale yakho icawa? Ngaba uyakholelwa ukuba ifundisa oko kwakufundiswa nguKristu noko babekukholelwa abalandeli bakhe bokuqala? Ungaqiniseka njani? Inye kuphela indlela yokuqiniseka—kukusebenzisa iBhayibhile.
Cinga ngoku: UYesu Kristu wayezihlonela kakhulu iZibhalo, ezijonga njengeLizwi likaThixo. Wayebachasile abo babezidelela iimfundiso zeBhayibhile ngokuthi babeke kuqala izithethe zabantu. (Marko 7:9-13) Sinokuqiniseka ke ngoko ukuba abalandeli bokwenene bakaYesu bazisekela eBhayibhileni iimfundiso zabo. Yiyo loo nto mKristu ngamnye kufuneka azibuze oku, ‘Ngaba iimfundiso zecawa yam aziphikisani neBhayibhile?’ Ukuze ukwazi ukuphendula lo mbuzo, kutheni ungathelekisi oko kufundiswa ecaweni yakho kunye noko kufundiswa yiBhayibhile?
UYesu wathi simele simkhonze ngenyaniso uThixo—inyaniso efumaneka eBhayibhileni. (Yohane 4:24; 17:17) Kwanompostile uPawulos wathi ukuze sisinde kufuneka sifumane ‘ulwazi oluchanileyo lwenyaniso.’ (1 Timoti 2:4) Ngoko kubalulekile ukuba zisekelwe ngokuchanileyo eBhayibhileni iinkolelo zethu. Kaloku, loo nto ibalulekile ukuze sisinde!
INDLELA YOKUTHELEKISA IINKOLELO ZETHU NEBHAYIBHILE
Sicela ufunde le mibuzo mithandathu ilandelayo, uze uqaphele ukuba iBhayibhile iyiphendula njani. Jonga eBhayibhileni yakho iZibhalo ezicatshuliweyo, uze ucingisise ngeempendulo. Emva koko zibuze, ‘Ngaba iimfundiso zecawa yam ziyavumelana noko kufundiswa yiBhayibhile?’
Le mibuzo imbalwa ingakunceda uthelekise kakuhle. Ngaba uyafuna ukuthelekisa iimfundiso zecawa yakho noko kuthethwa yiBhayibhile? AmaNgqina kaYehova angakuvuyela ukukunceda uhlolisise inyaniso ecacileyo yeBhayibhile. Kutheni ungaceli isifundo seBhayibhile sasimahla kwiNgqina likaYehova? Okanye ungaya kwiwebhsayithi yethu u-jw.org/xh.
Funda Okungakumbi
IMIBUZO YEBHAYIBHILE IYAPHENDULWA
Ngaba Zonke Iindlela Zokunqula Ziyafana Yaye Zamkelekile KuThixo?
IBhayibhile iyawuphendula lo mbuzo ngeengongoma ezimbini.
IMIBUZO ABANTU ABAQHELE UKUYIBUZA
Yintoni Ayikholelwayo AmaNgqina KaYehova?
Fumana ushwankathelo lweenkolelo zethu ezisisiseko eziyi-15.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
21 Emva kwezi zinto uYesu wazibonakalisa kwakhona kubafundi kulwandle lwaseTibheriya; kodwa wenza ngale ndlela ekuzibonakaliseni.
2 Babendawonye uSimon Petros noTomas, owayebizwa ngokuba nguWele,+ noNathaniyeli+ waseKana yaseGalili noonyana bakaZebhedi+ nabanye ababini kubafundi bakhe.
3 USimon Petros wathi kubo: “Ndisaya kuloba.” Bathi kuye: “Nathi siza kuhamba nawe.” Baphuma baza bakhwela esikhepheni, kodwa ebudeni bobo busuku ababambisanga nto.+
4 Noko ke, njengoko kwakusisa, uYesu wema elunxwemeni, kodwa abafundi babengaqondi ukuba nguYesu.+
5 Ngoko uYesu wathi kubo: “Bantwana abaselula, aninayo nantoni na edliwayo, andibi kunjalo?” Baphendula ngokuthi “Hayi!”
6 Wathi kubo: “Phosani umnatha ngakwicala lasekunene lesikhephe yaye niya kufumana okuthile.”+ Bawuphosa, kodwa abazange babe sakwazi ukuwutsalela ngaphakathi ngenxa yenkitha yeentlanzi.+
7 Ngoko ke loo mfundi uYesu wayefudula emthanda+ wathi kuPetros:+ “YiNkosi!” Ngoko ke uSimon Petros, akuva ukuba yiNkosi, wabhinqa isambatho sakhe sangaphezulu, kuba wayehamba ze, waza waziphosa elwandle.
8 Kodwa abanye abafundi beza ngesikhephe esincinane, kuba babengekude, bemalunga neemitha ezingamashumi asithoba kuphela ukusuka emhlabeni, berhuqa umnatha weentlanzi.
9 Noko ke, xa behlayo emhlabeni babona kukho apho umlilo wamalahle+ eenkuni yaye kukho kuwo intlanzi nesonka.
10 UYesu wathi kubo: “Zisani inxalenye yeentlanzi enisandul’ ukuzibambisa.”
11 Ke ngoko, uSimon Petros waya kukhwela waza wawutsalela emhlabeni umnatha uzele ziintlanzi ezinkulu, zilikhulu elinamashumi amahlanu anesithathu. Kodwa nangona zazininzi kangako umnatha awuqhaqhekanga.
12 UYesu wathi kubo: “Yizani, nifumane isidlo senu sakusasa.”+ Akukho namnye kubafundi owaba nesibindi sokumbuza athi: “Ungubani na?” ngenxa yokuba babesazi ukuba yiNkosi.
13 UYesu weza wathabatha isonka waza wabanika,+ nentlanzi ngokunjalo.
14 Esi yayisisihlandlo sesithathu+ uYesu wabonakalayo kubafundi emva kokuvuswa kwakhe kwabafileyo.
15 Bakuba befumene isidlo sakusasa, uYesu wathi kuSimon Petros: “Simon nyana kaYohane, uyandithanda na ngaphezu kwezi?”+ Wathi kuye: “Ewe, Nkosi, uyazi wena ukuba ndinomsa ngawe.”+ Wathi kuye: “Yondla iimvana zam.”+
16 Kwakhona, wathi kuye, isihlandlo sesibini: “Simon nyana kaYohane, uyandithanda+ na?” Wathi kuye: “Ewe, Nkosi, uyazi wena ukuba ndinomsa ngawe.” Wathi kuye: “Yalusa amatakane am ezimvu.”+
17 Wathi kuye okwesihlandlo sesithathu: “Simon nyana kaYohane, unomsa na ngam?” UPetros waba buhlungu kukuthi kwakhe kuye isihlandlo sesithathu: “Unomsa na ngam?” Ngoko wathi kuye: “Nkosi, wena uyazazi zonke izinto;+ uyaqonda ukuba ndinomsa ngawe.” UYesu wathi kuye: “Yondla amatakane am ezimvu.+
18 Inene, inene, ndithi kuwe, Xa wawusemncinane, wawufudula uzibhinqisa ngokwakho uze uhambahambe apho ufuna khona. Kodwa xa ukhule wamdala uya kuzolula izandla zakho, ubhinqiswe+ ngomnye umntu aze akuthwalele apho unganqweneliyo.”+
19 Oku wakutsho ukuze abonise ukuba luhlobo luni na lokufa+ awayeya kumzukisa ngalo uThixo.+ Ngoko, akuba ekutshilo oku, wathi kuye: “Qhubeka undilandela.”+
20 Akujika uPetros wabona umfundi lowo uYesu ebefudula emthanda+ emlandela, lowo esidlweni sangokuhlwa wayayame esifubeni sakhe nowathi: “Nkosi, ngubani na lowo ukungcatshayo?”
21 Ngako oko, akumbona, uPetros wathi kuYesu: “Nkosi, yintoni na lo mntu aya kuyenza?”
22 UYesu wathi kuye: “Ukuba kukuthanda kwam ngaye ukuba ahlale ndide ndifike,+ ikuxhalabisa ngantoni wena loo nto? Wena qhubeka undilandela.”
23 Ngenxa yoko, eli lizwi laphuma phakathi kwabazalwana, lokuba loo mfundi wayengayi kufa. Noko ke, uYesu wayengatshongo kuye ukuba akayi kufa, kodwa wayethe: “Ukuba kukuthanda kwam ngaye ukuba ahlale+ ndide ndifike, ikuxhalabisa ngantoni wena loo nto?”
24 Lo ngulo mfundi+ unikela ubungqina ngezi zinto nowazibhalayo ezi zinto, yaye siyazi ukuba ubungqina abunikelayo buyinyaniso.+
25 Kukho, enyanisweni, nezinye izinto ezininzi uYesu awazenzayo, ezo, ukuba bezibhalwe ngokweenkcukacha ezipheleleyo, ndiba, ihlabathi ngokwalo belingenakuyiqulatha imisongo ebinokubhalwa.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Yohane 21
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
UKUNCEDA IINTSAPHO | UKUBA NGUMZALI
Ukufundisa Abantwana Ukuba Bathobele
INGXAKI
Wena nomntwana wakho nisoloko nisedabini, kwaye kubonakala ngathi nguye osoloko ephumelela.
Xa umxelela ukuba enze into angafuni kuyenza, usuka nje angakuhoyi.
Xa umnqanda kwinto ayenzayo, usuka adubuleke ngumsindo.
Uyazibuza, ‘Ngaba yinto nje edlulayo le? Ngaba ndimele ndibe nethemba lokuba uza kuwuyeka lo mkhwa?’
Unako ukumfundisa ukuthobela umntwana wakho. Kodwa ngaphambi kokuba sithethe ngendlela onokumfundisa ngayo, makhe siqale sihlole into enokumbangela angathobeli.
ISIZATHU SOKUBA OKU KUSENZEKA
Xa umntwana wakho wayeselusana, eyona nto yayibalulekile kuwe yayikukumkhathalela. Wawusoloko usecaleni kwakhe. Wayesithi akulila utsibe ngoko nangoko. Yayifanelekile ibe intle gqitha loo nto. Kaloku iintsana zikudinga kakhulu ukuhoywa ngabazali bazo.
Xa sele eyiqhelile le mpatho, kulindelekile ukuba azibone engukumkani, bona abazali bengamakhoboka asoloko esenza intando yakhe. Kodwa ke izinto zidla ngokutshintsha xa eneminyaka emibini: “Ulawulo” lwakhe luyawohloka. Abazali abasayithobeli imithetho yakhe, kodwa balindele ukuba yena athobele eyabo. Ibothusa kakhulu abantwana loo nto! Abanye basuka badubuleke ngumsindo. Abanye abathobeli ngabom kuba befuna ukubona ukuba baza kwenza ntoni abazali.
Ngelo xesha linzima, umzali kufuneka azibonakalise ukuba nguye onegunya nofanele ayalele umntwana. Kodwa kuthekani ukuba umntwana akazihoyi izinto ezithethwa ngabazali, njengakumzekelo osekuqaleni?
OKO UNOKUKWENZA
Khokela. Umntwana wakho akasoze aliqonde igunya lakho ukuba akukhokeli. Ngoko, ngomoya omhle nje, umele umenze aliqonde igunya lakho. Kwiminyaka yakutshanje, abantu ekuthiwa ziingcali bathi igama elithi “igunya” livakala lingqwabalala. Enye yade yathi igunya labazali “alikho sengqiqweni” ibe “alifanelekanga.” Kodwa uvula-zibhuqe unokubashiya abantwana bebhidekile, becinga ukuba bangoothile abafanele bafumane yonk’ into. Oko akubancedi ukuba bakhule bengabantu abanenkathalo.—Umgaqo weBhayibhile: IMizekeliso 29:15.
Mqeqeshe. Esinye isichazi-magama sithi ingqeqesho “kukunceda umntu ukuba athobele okanye azeyise, kusetyenziswa imithetho nezohlwayo xa yophuliwe.” Kakade ke, ingqeqesho ayifanele ibe ngqwabalala okanye ixhaphaze. Kwelinye icala, ayimele ibe yekeyeke okanye ishiye umntwana engaziqondi ukuba umoshile.—Umgaqo weBhayibhile: IMizekeliso 23:13.
Lenze licace igunya lakho. Abanye abazali bayayicela intobelo yomntwana. (“Ndicela ucoce igumbi lakho, uyeva?”) Mhlawumbi bacinga ukuba oko kubenza abantu abalungileyo. Kodwa ke loo nto inokubashiya bengoothobela sikutyele, ize ibe ngabantwana abagqibayo enoba baza kuthobela okanye bangathobeli. Kunokuba ulehlise igunya lakho, bayalele ngokucacileyo.—Umgaqo weBhayibhile: 1 Korinte 14:9.
Yima kwinto oyithethileyo. Ukuba uthe hayi, yima kuloo nto kunye neqabane lakho. Ukuba ubuthe uza kumohlwaya xa engathobeli, kwenze oko. Sukuphikisana naye okanye ube ucacisa into engapheliyo ngesigqibo sakho. Ukuba ‘uEwe wakho nguEwe aze uHayi abe nguHayi,’ oko kuya kunenzela lula izinto.—Yakobi 5:12.
Bathande abantwana. Intsapho ayilolawulo lwesininzi okanye ukulawula ngegqudu. Kunoko, lilungiselelo likaThixo lothando lokunceda abantwana bakhule bengabantu abanenkathalo. Ngoko ke, ingqeqesho iza kubanceda abantwana bathobele baze bazive bekhuselekile xa ubathanda.
Funda Okungakumbi
UVUKANI!
Ukukhulisa Abantwana Abangacingeli Iziqu Zabo Kuphela Kweli Hlabathi Linabantu Abazicingelayo
Khawufunde ngezi ndlela zintathu onokunceda ngazo abantwana bakho bakuphephe ukucingela iziqu zabo kuphela.
ABANTWANA
Fundisa Abantwana Bakho
Bazali sebenzisani la mabali nifundise abantwana benu izifundo ezibalulekileyo.


text:
Ngoko Ufuna ngokwenene banikele? Musani Ucinga ukuba kukho imisebenzi engcono ngemali yakho? abantwana abagulayo kwidolophu yakho ekhaya, abantu abadala ukuba bafuna nje umntu oza kubaphulaphula?
Senza ntoni ngathi imali yakho, siza kuchitha yonke ngobulumko phezu ikaka ukusuka DX kunye ebay, ngoko ke ukuba ngenene uyafuna – nje ulithumele phezu.Siye kwakhona wabuza ngeminekelo (kabini kule veki). Ngoko yokuqala - ngeli nqanaba musa ukwamkela naziphi na iminikelo imali (nangona sibaxabisa iinjongo zakho) kodwa siya kwenza ukwamkela ezimbalwa nezinye iintlobo iminikelo. Nikela ixesha ngokuthumela iingxelo zebug (kwaye kungcono, iindawana ) , ekusasazeni ulwazi ngale iplagi ngokubhala into Blogs yakho okanye amaqonga oyithandayo, ivoti le Java kwi Wordpress kulawulo Java oko abantu abaninzi angasisebenzisa kwaye ekugqibeleni - ungasoloko kusinceda ngokujonga yaye uguqulwe site wakho nomama-ngeelwimi.